Zakon o registrovanim istopolnim zajednicama: Samo reci “da” – Optimist LGBT+ magazin\nZakon kojim bi bile pravno regulisane istopolne zajednice predstavljao bi rešenje svakodnevnih problema osoba koje u takvim zajednicama žive, ali bi istovremeno na muke stavio skupštinu koja bi pokušala da ga usvoji.\nTaj dokument omogućio bi da se u nekim segmentima svog života LGBT osobe osete kao punopravni građani i građanke ovog društva, ali bi s druge strane nekim drugim građanima i građankama predstavljao izdaju svega „svetog“.\nNije stoga nikakvo čudo što od njega – bar u nekoj skorijoj budućnosti – nema ništa.\nAko u dugoj i tužnoj storiji o odnosu Srbije prema LGBT zajednici postoji tema koja bi po popularnosti mogla da konkuriše Prajdu, to je svakako pravno regulisanje istopolnih zajednica. Ili, u prevodu, mogućnost da osobe istog pola imaju ista ili prava bar približna osobama koje su stupile u „klasičan“ brak. To, između ostalog, podrazumeva pravo na nasleđivanje, pravo na izdržavanje, zaštitu od nasilja u porodicu, pravo da oba partnera/partnerke budu smatrani članovima porodice u slučaju bolesti ili smrti, itd.\nNo, za razliku od Prajda, čija organizacija (kada saberemo sve najave, obećanja, pretnje, objašnjenja i obrazloženja otkazivanja) ispunjava domaće medije skoro pola godine, tema predloga zakona o registrovanim istopolnim zajednicama ređa je od snega u julu. Zato je ovde, pre svega, potrebno reći da pomenuti predlog postoji. Na inicijativu Labrisa, a u saradnji sa Centrom za unapređivanje pravnih studija i AIRE centra iz Londona, tim pravnih stručnjaka izradio ga je još 2010. U međuvremenu, na putu ka njegovom usvajanju mnogo toga se dogodilo, a za sada izgleda da je najveća prepreka ne lenjost ili zauzetost nadležnih institucija, već pokušaj da se čitava stvar „upakuje“ tako da bude prihvatljiva biračima. Zbog toga su umesto konkretnog Zakona, trenutno u igri dokumenti koji na drugi način – izokola – regulišu iste probleme.\nOdmah po objavljivanju, predlog „Labrisovog Zakona“ dobio je zeleno svetlo od zaštitnika građana Saše Jankovića koji je rekao da neće biti problema, ukoliko je izbegnut naziv brak i ukoliko se ne pominju deca – inače dve najbolnije tačke svih branilaca pravoslavlja i tradicije. Tokom 2011, model Zakona predstavljen je svim LGBT organizacijama u Srbiji, i to na okruglim stolovima u Beogradu, Nišu i Novom Sadu, gde su ga učesnici i učesnice odobrili bez većih primedbi. Na sličnim prezentacijama, sa modelom su upoznati i predstavnici drugih organizacija za zaštitu ljudskih prava, kao i predstavnici institucija koje se po vokaciji bave ljudskim pravima i zaštitom prava građana i građanki.\nSve je do početka juna 2013. godine izgledalo gotovo idilično. U aprilu je održan radni sastanak svih posredno ili neposredno uključenih institucija, da bi za kraj maja bio najavljen i sledeći, koji do dana današnjeg nije održan. Isto se dogodilo i sa najavljenom javnom raspravom, koja je najavljena za početak juna, a iznenada otkazana uz objašnjenje da učesnici nisu dostupni zbog iznenadnih obaveza – nezvanično, međutim, otkazivanje je bilo posledica medijske hajke koja je pratila najavu javne rasprave. Kao pomahnitali, mediji su brže-bolje objasnili čitateljstvu kako je zakon već gotova stvar, pa su se tu (sasvim očekivano) pojavili i raznorazni analitičari s tezama o svetosti braka, usvajanju dece i ostalim uobičajenim temama.\nIpak, zanimljivo je ovde primetiti da je u tekstu objavljenom u Večernjim novostima predsednik skupštinskog Odbora za ljudska i manjinska prava Meho Omerović uspeo da mudrošću nadmaši čak i Vladana Glišića iz Dveri. Dok je Glišić objasnio da oni „nemaju ništa protiv ako je reč samo o rešavanju praktičnih pitanja“, ali ne i „izjednačavanje brakova“ i usvajanje dece, Omerović je briljirao rekavši kako „u Srbiji lica istog pola mogu da žive u vanbračnoj zajednici koja je po zakonu izjedančena s bračnom“. Čovek koji je, dakle, plaćen da se brine za ljudska i manjinska prava, tvrdi kako nema potreba za posebnim Zakonima, kada LGBT osobe već i sada mogu da uživaju punopravni tretman!\nČITAJTE: Biti jedina lezbejka u selu\nKako bilo, priča o Zakonu za sada je stavljena na neku vrstu „stand by“ režima. Vlada Srbije je 27. juna 2013. usvojila Strategiju za prevenciju i zaštitu od diskriminacije, koja je posvećena sprečavanju diskriminacije i unapređivanju položaja devet osetljivih grupa, među kojima i LGBT osobe. Po rečima Borjane Peruničić iz Kancelarije za ljudska i manjinska prava, u pitanju je prvi strateški dokument koji je posvećen unapređivanju položaja LGBT osoba. „Predviđena je posebna mera koja se odnosi na razmatranje mogućih izmena u oblasti porodičnog i naslednog prava, kojim bi istopolnim partnerima bilo priznato pravo na registrovano partnerstvo/građansku zajednicu i shodno tome, obezbeđeno pravo na zakonsko nasleđivanje, kao i druga uzajamna prava i dužnosti“. Ona još navodi da Kancelarija trenutno priprema Akcioni plan „koji će predstavljati konkretizaciju mera sadržanih u strategiji“, a u čijoj će izradi biti angažovana dr Zorica Mršević i organizacije civilnog društva upućene u probleme LGBT osoba u svakodnevnom životu.\nČini se, dakle, da je do Zakona još jako dug put – posebno imajući u vidu činjenicu da su u nekim drugim slučajevima strategije i akcioni planovi doprineli prolongiranju rešavanje problema. Zakon o javnom informisanju je, primera radi, i dalje u fazi usaglašavanja iako je trebalo da bude usvojen odavno, a Strategija koja ga je najavila stupila je na snagu pre tri godine. „Smatramo da je važno da proučimo različita zakonska rešenja u drugim zemljama u cilju predlaganja najpogodnijeg modela koji će biti prilagođen zakonodavnom i institucionalnom okviru u Republici Srbiji“, kaže Borjana Peruničić za Optimist.\nU međuvremenu, daleko od Kancelarije, Strategija i akcionih planova, Labris nastavlja sa svojim aktivnostima u vezi sa Zakonom. U okviru kampanje „Ljubav je zakon“, pokrenut je sajt www.ljubavjezakon.rs na kojem može da se nađe sve što je neophodno da se zna o registrovanim istopolnim zajednicama kod nas i u svetu. Takođe, tu su fejsbuk stranica i tviter nalog na kojima se redovno plasiraju aktivnosti u okviru kampanje, kao i aktuelne svetske vesti na istu temu. „Kao članica Saveta Evrope i Visoka strana ugovornica Evropske konvencije o ljudskim pravima, Srbija je vezana praksom Evropskog suda za ljudska prava, te će, ako ne bude doneto zakonsko rešenje u ovoj oblasti, biti ocenjeno da Srbija krši odredbe Konvencije. Zato verujemo da će trend ka priznanju od strane zemalja članica Saveta Evrope, pokrenuti i Srbiju da ubrza postupak donošenja konkretnih i suštinskih mera zaštite“, kaže za Optimist Jovanka Todorović iz Labrisa.\nIpak, ključno je pitanje šta da u međuvremenu rade oni kojima bi Zakon zaista rešio mnoge svakodnevne probleme. Odgovor je jednostavan: ne preostaje im da rade ništa osim onoga što su radili i ranije. Istopolne zajednice postoje i funkcionišu, javila su se svedočenja da takvi partneri i partnerke čak imaju i decu, ali za sada mogu samo da se „prave blesavi“ i žive svoj život, pokušavajući da raznim lukavstvima premoste prepreke koje im donosi neregistrovani status.\nUostalom, ako je to nekakva uteha, u zemlji kakva je Srbija ni brak nije garancija za bilo šta.


Objavljeno ponedeljak, 13 novembar 2017 14:24\nPosle dvadeset dana futsaleri Srbobrana ponovo su igrali pred svojim navijačima, a izgleda da ih je to motivisalo da budu izuzetno golgeterski raspoloženi.\nObjavljeno ponedeljak, 13 novembar 2017 13:35\nČini se da na Rajčur stižu bolji dani ili bar tako izgleda posle tri uzastopne pobede koje su upisali fudbaleri Mladosti-Radosti.\nRemi Turinaca, tek treća radost Nadaljčana\nObjavljeno utorak, 07 novembar 2017 13:07\nFudbaleri Mladosti nisu bili dovoljno spretni da postignu gol protiv Tise iz Adorjana, baš kao što su na svojoj strani uspeli da zaključaju bravu pa su prvi put posle starta sezone zabeležili remi kod kuće.\nŠid ipak prejak za odbojkašice Elan Voleja\nObjavljeno ponedeljak, 06 novembar 2017 14:08\nEkipa Maks iz Šida bila je ovaj put prevelik zalogaj za mlade odbojkašice iz Srbobrana.\nOdbojkaši Mladosti slavili posle preokreta\nObjavljeno ponedeljak, 06 novembar 2017 13:31\nNi to što su izgubili početni set nije smetalo odbojkašima Mladosti da se raduju na kraju meča.\nMladost-Radost dočekala pobedu u gostima\nObjavljeno ponedeljak, 06 novembar 2017 12:56\nKonačno je i Mladost-Radost slavila u gostima!\nSrbobran poklekao u derbiju pa pao na drugo mesto\nObjavljeno subota, 04 novembar 2017 19:42\nNeosvojiva tvrđava na Vašarištu je pala po prvi put ove sezone.\nSrbobran za ostanak na vrhu tabele, dolazi i SOS kanal\nObjavljeno petak, 03 novembar 2017 18:38\nDošao je na red i derbi koji će da odluči ko je trenutno najbolja ekipa u šampionatu. Fudbaleri Srbobrana u okviru 12. kola Vojvođanske lige Sever u subotu, 4. novembra 2017. godine od 13.30 na stadionu u Šumici dočekuju drugoplasiranu Mladost iz Bačkog Petrovca.\nObjavljeno ponedeljak, 23 oktobar 2017 14:53\nFudbaler Aleksandar Katai je konačno polako počeo da dobija priliku u Alavesu ove sezone. U prvih šest kola španske Primere nije ga bilo ni u protokolu za meč, ali od kada je trenersku palicu preuzeo Italijan Đani de Bjazi, Srbobranac je već tri puta ušao na teren sa klupe za rezerve.\nObjavljeno ponedeljak, 23 oktobar 2017 13:32\nPadaju redom svi koji su nađu na putu futsalerima KMF Srbobran! Iz četiri meča imaju isto toliko upisanih pobeda, pa su Srbobranci jedina ekipa sa maksimalnim učinkom u Futsal ligi Vojvodine. U 4. kolu prvenstva u subotu, 21. oktobra 2017. godine gostovao im je Sombor, koji se nije lepo proveo – ispraćeni su na sever Bačke rezultatom 7:5 (2:1).\nSrbobran u misiji: Pobediti opasnu Tisu, a svi žele huk sa tribina\nAkademiku u planu da sruši Veliku Planu, potrebna podrška navijača\nKonjički klub ''Vranac'' u nedelju organizuje revanš derbi i ''Nagradu Orošhaze''


'Od evropskih zemalja samo prazne reči o posvećenosti'\nIzvor: B92, 01.Jun.2019, 17:48\n"Od evropskih zemalja samo prazne reči o posvećenosti"\nEvropske zemlje nisu učinile ništa da bi zaista ispunile svoje obaveze po pitanju nuklearnog sporazuma sa Iranom, rekao je iranski ministar spoljnih poslova.\n"Do sada su izrekli samo gomilu reči o njihovoj posvećenosti", rekao je ministar spoljnih poslova Muhamad Džavad Zarif.\n"Teheran je u potpunosti ispoštovao nuklearni sporazum, zvanično poznat kao Zajednički sveobuhvatni akcioni plan, dok su se evropske zemlje pokazale nespremne da ispune svoj deo posla", >> Pročitaj celu vest na sajtu B92 << rekao je Zarif u intervjuu koji je emitovao televizijski kanal Al-Alam.\n“Savet bezbednosti UN doneo je rezoluciju o ovom sporazumu. Rezolucija treba da isprati dva cilja: da garantuje mirnu prirodu iranskog nuklearnog programa, ka i da garantuje normalizaciju ekonomskih odnosa Irana sa svetom”, dodao je iranski diplomata.\nDok su evropske zemlje u više navrata pozivale Teheran da se drže dogovora i izrazile svoju kontinuiranu posvećenost sporazumu, dodao je Zarif, njihove stvarne akcije govore same za sebe.\n"Pitam evropske vlade: koliko evropskih kompanija trenutno posluje u Iranu? Koliko evropskih banaka radi sa Iranom? Umesto naizgled ispunjavanja dogovora, bolje bi bilo da ga sprovedu u stvarnosti i pokažu svoju podršku", zaključio je Zarif.


Milijarderi spremaju prevrat u SAD\nM. K. 7. jula 2019. 06:49\nAmerički mediji su ovih dana izvestili da bi u septembru trebalo da počne sa radom institut Kvinsi, tink-tenk koji će promovisati neophodnost novog antiratnog pristupa u američkoj spoljnoj politici. Početnu sumnjičavost po tom pitanju dodatno je poduprlo saznanje o tome ko su osnivači.\nPosebnu „zanimljivost“ izazvala je činjenica da su finansijeri i osnivači američkog antiratnog tink-tenka zakleti liberal, demokrata Džordž Soroš i takođe milijarder, konzervativac iz reda republikanaca Čarls Koh. List „Boston glob“ je to ocenio „jednim od najznačajnijih partnerstava u modernoj američkoj političkoj istoriji“. Promovisanje antiratne poruke nazvao je „radikalnom pojavom“, s obzirom na to da, kako navodi, skoro svaki veliki tink-tenk u Vašingtonu trenutno promoviše neku varijantu militarizma ili liberalnog intervencionizma.\n„Glob“ piše da će novi pristup spoljnoj politici zasnovanoj na diplomatiji, a ne na sankcijama i ratovima, verovatno zagovarati stvari kao što su povlačenje američkih trupa iz Avganistana i Sirije, okončanje ratova pokrenutih radi promene režima i „manje konfrontirajuću“ politiku prema Kini i Rusiji.\nSumnjičavost koju izaziva osnivanje ovakvog instituta, svakako ne proizilazi iz njegovog koncepta, nego iz činjenice ko su osnivači, a posebno s obzirom na dobro poznat lik i delo Soroša, pre svega njegovih fondova, pogotovo Atlantskog saveta, za koje bi se moglo reći sve osim da imaju ulogu mirotvorca. Koh se, pak, dovodi u vezu sa američkom politikom u Venecueli i Iraku, gde je bio glavni donator neokonzervativnog Američkog instituta za preduzetništvo, čiji se članovi smatraju vodećim arhitektama invazije.\nNa pomolu obračun „orbanista“ i „soroševaca“ usred Crne Gore\nKasno Soroš u Evropu stiže\nBomba ispred kuće Džordža Soroša?\nDlaku će promeniti, ali ćud teško\nDa li je moguće da dva vuka sa Volstrita promene i dlaku i ćud, što bi po onoj narodnoj da vuk dlaku menja a ćud nikako, bila nemoguća misija?\n„Svako ko se zapravo razume u politiku koju sve ove godine promovišu Koh i Soroš, sa skepsom će primiti vest da njih dvojica zajedno rade na formiranju jednog antiratnog tink-tenka“, kaže za Sputnjik istoričar Saša Adamović, odličan poznavalac američke političke scene.\nOni, Soroš liberalno orijentisan demokrata, a drugi konzervativac, jesu, kako dodaje, samo na prvi pogled ideološki različiti, a da je tako, Adamović podseća da to ne bi bila njihova prva politička saradnja.\nZajednički protiv Trampa\nSagovornik Sputnjika navodi da je Koh 2016. podržao Sorošev projekat kojim se zalagao za politiku amnestiranja afroameričkih zatvorenika, kako bi se prikupili glasovi te populacije tokom tadašnje predsedničke kampanje. Procenili su da bi na izborima te godine njihovi glasovi mogli da budu odlučujući i da bi oni u najvećoj meri išli u korist kandidata demokrata Hilari Klinton, koja je po njihovim planovima tada morala da porazi Donalda Trampa kao prilično neočekivanog kandidata Republikanske stranke.\nAdamović zato smatra da je upravo odnos prema Trampu i njegovoj politici ono što vezuje dvojicu politički aktivnih milijardera.\n„Džordž Soroš od prvog trenutka važi za pravog Trampovog arhineprijatelja. Sa druge strane, od pobede Trampa uticaj Čarlsa Koha, kao i njegove braće koji su takođe politički aktivni, sve više opada i zato se u poslednje vreme žestoko suprotstavlja i veoma snažno kritikuje restriktivnu politiku Trampa prema ilegalnoj imigraciji i protekcionističku ekonomsku politiku“, objašnjava sagovornik Sputnjika.\nTrampu bi da otmu politiku\nOn ukazuje i zašto su se opredelili baš za novu ulogu mirotvoraca, koja je sa njima, s obzirom na njihov lik i delo, potpuno nespojiva.\n„Osnivanje jednog antiratnog tink-tenka predstavlja zapravo pokušaj protivnika Donalda Trampa da otmu Trampovu spoljnopolitičku agendu, odnosno jednu od njenih najvažnijih tačaka, a to je okončanje američkih dugotrajnih i sve više besmislenih ratova. Poznata je činjenica da u 21. veku nije prošla nijedna godina, a da SAD nisu ratovale. Još u predizbornoj kampanji Tramp je najavljivao povratak američkih vojnika kući“, podseća Adamović, ističući da ta politika ima podršku većine Amerikanaca.\nOtuda procena Trampovih protivnika da bi tu politiku trebalo oteti Trampu i iskoristiti je protiv njega.\nPo mišljenju ovog analitičara, Soroš i Koh su pažljivo odabrali i trenutak kada će promovisati svoje nove ideje i osnovati institut Kvinsi.\n„U tom smislu, nije slučajan tajming kada se formira taj navodni antiratni trust mozgova, jer on zapravo dolazi u vreme kada se zahuktava američka predsednička kampanja u kojoj Tramp računa na novi četvorogodišnji mandat, a njegovi protivnici će učiniti sve da mu ne dozvole reizbor“, kaže Adamović.\nA u navodno mirotvorstvo Soroša i Koha, kako dodaje, neće moći da poveruje niko ko ima malo zdrave pameti.\nBarselona kao ratna zona: Više od pola miliona ljudi na ulicama…\nDžonson ne želi dogovor – poslao nepotpisano pismo EU, ali i…\nMinistar odbrane SAD: Američka vojska iz Sirije ide u Irak\nDemonstranti u Hongkongu prkose policiji protestom za koji…\nTramp povukao odluku o održavanju samita G7 u svom hotelu\nAnkara: Napad kurdskih snaga u Siriji, ubijen vojnik Turske\nDemonstracije u Kelnu i Parizu protiv turske akcije u Siriji


RTCG - Radio Televizija Crne Gore - Nacionalni javni servis :: Politika :: Izbori u Tuzima biće raspisani do 1. decembra\nNOVA OPŠTINA 23. 09. 2018. 08:52 >> 08:33 1\nPredsjednik Crne Gore Milo Đukanović trebalo bi da izbore za skupštinu nove opštine Tuzi raspiše do 1. decembra, shodno Izmjenama i dopunama Zakona o teritorijalnoj organizaciji.\nČlan Glavnog odbora DPS-a i odbornik u parlamentu Tuzi Nikola Gegaj kazao je za Pobjedu da je rok za raspisivanje izbora 90 dana od početka primjene Zakona, odnosno od 1. septembra.\nOn je najavio da će do kraja ovog mjeseca biti formiran organizacioni odbor za stvaranje uslova za početak rada nove opštine.\n"Izmjenama i dopunama Zakona o teritorijalnoj organizaciji jasno je definisano da izbore raspisuje predsjednik Crne Gore u roku od 90 dana od početka primjene Zakona. Takođe Zakon je jasan i da od raspisivanja izbora pa do njihovog održavanja ne može biti manje od 60, niti više od sto dana. Očekujem da će do kraja ovog mjeseca biti formiran organizacioni odbor i da će odmah početi sa radom. Znaju se njegove obaveze", rekao je Gegaj.\nOn je istakao da je DPS "još jednom dokazala da je ozbiljna partija koja apsolutno stoji iza svojih predizbornih obećanja“.\n''Vlada Crne Gore bila je predlagač i usvojila je izmjene i dopune Zakona koje su procesuirane Skupštini i poslanici DPS-a, i to svi, glasali su da Tuzi budu punopravna opština. Vjerujem da će nova opština podsticati brži ekonomski i sveukupni razvoj ovog područja i jačanje prava građana na lokalnu samoupravu", rekao je Gegaj.\nRealizovaće projekte vrijedne preko 11 miliona\nOpština Tuzi ima 35 zaposlenih\nIvanaj potpredsjednik Opštine Tuzi\n15. 04. 2019. 2


Erste i EIB: Za inovatore 70 mln evra kredita uz niže kamate\nTanjug 13. februara 2019. 13:10\nNOVI SAD – Erste banka će u naredne dve godine plasirati do 70 miliona evra kredita pod povoljnijim uslovima inovativnim kompanijama u Srbiji, a na osnovu ugovora o InnovFin garanciji koji je potpisala sa Evropskim investicionim fondom (EIF).\nKrediti su namenjeni preduzećima do 499 zaposlenih kojima su potrebni investicioni i krediti za obrtna sredstva u cilju razvoja i unapređenja procesa, proizvoda i usluga.\nMinimalni iznos kredita je 25.000 evra, dok je maksimalni sedam i po miliona evra, uz ročnost od jedne do 10 godina. Krediti mogu biti u evrima ili u dinarima, saopšteno je iz Erste banke.\n„Ova garancija omogućava kreditiranje po smanjenoj kamatnoj stopi i uz manje zahteve u pogledu sredstava obezbeđenja za one koji ulažu u proizvodnju ili razvoj inovativnih proizvoda, procesa i usluga koji mogu da predstavljaju određeni rizik“, rekao je Nikola Stamenković, direktor Sektora poslova sa pravnim licima u Erste banci.\nKorisnici kredita mogu biti, kkao je dodao, i ‘brzo rastuća preduzeća’, odnosno ona čiji su se radna snaga ili promet povećali u poslednje tri godine, kao i kompanije koje imaju veliki inovativni potencijal ili su zasnovane na istraživanju i inovaciji”.


Beta 6. avgusta 2020. 16:35\nOn je za agenciju Beta rekao da je situacija u poslovanju turističkih agencija „katastrofalna“ jer četiri-pet meseci skoro da nema nikakvih prihoda i agencije nemaju novca da plate poreze i doprinose na tri minimalca koje su dobili iz prvog paketa državne pomoći.\n„Neke agencije su izračunale da im je racionalnije da vrate pomoć i otpuste radnike“, rekao je Seničić.\nDodao je da od Vlade Srbije još nisu dobili odgovor na „Apel za pomoć“ u kome su tražili otpis poreza i doprinosa na plate do kraja godine, moratorijum na otplatu kredita i poseban fond za kredite u Fondu za razvoj odakle bi se brže odobravali krediti za likvidnost jer se sada čeka tri meseca.\n„Novi paket pomoći države u iznosu od 60 odsto od minimalne zarade za dva meseca je za turističke agencije samo kap u moru jer za sada nema ni tri-četiri odsto prometa u odnosu na prosečan, pošto su otvorene samo dve strane destinacije – Turska i Egipat“, rekao je Seničić.\nKomercijalni direktor turističke agencije „Plana turs“ Milan Vasić rekao je da je ta agencija ranije usluživala 35.000 turista, a ovog leta je u Egipat poslala 200, a u Tursku 600.\n„Bez sektorske podrške ne vidimo svetlo na kraju pandemije i agencije će prepoloviti broj zaposlenih pošto i odobravanje kredita za likvidnost ide presporo“, rekao je Vasić.\nPrema rečima direktorke „Olimpik travel“ Branke Karadžić ta agencija od početka pandemije u martu ima samo sedam odsto prihoda u odnosu na isti period 2019. godine.\n„Veće interesovanje za domaći turizam ne može ni u snu da nadoknadi nedostatak inostranih gostiju“, rekla je Karadžić.\n„Ako ne bude sektorske pomoći bojim se da će biti velikih otpuštanja i da ćemo ‘u pepelu’ dočekati proleće“, rekla je Karadžić.\nIzvršni direktor agencije „Kompas NS“ Boris Eremić rekao je da je stanje u turizmu „katastrofalno“ i da turisti čak i letovanje u Turskoj i Egiptu sve češće sami rezervišu preko „bukinga“, a da se agencijama obraćaju kad im treba podrška zbog nekog problema jer ta „mašina“ ne može da ga reši.\n„Nalazimo se u 21. veku i ljudi sami traže rezervacije, a na domaćem tržištu mogu da se prodaju samo jeftini izleti na dan-dva koji nisu skuplji od 2.000 dinara“, rekao je Eremić.


November 2020 – Dobrodošli na zvanican sajt\nCRVENO-BELE LAKO DO BODOVA PROTIV JUNIORA\nU zaostaloj utakmici 5. kola Super B lige između ŽRK Juniora i ŽRK Crvena zvezda naše rukometašice su pobedile rezultatom 20:30 (12:14) i upisale peti trijumf u sezoni. Crveno-bele su od početka meča došle do blage predosti koju su održavale do kraja prvog dela igre. Uspevale su domaće do stignu do izjednačenja, ali je Zvezda […]\nPosted by Ivan on Saturday, November 28th, 2020 at 10:21 am in Crvena Zvezda\nNASTAVLJEN POBEDNIČKI NIZ – SAVLADANA I KIKINDA\nRukometašice Crvene zvezde nastavile su pobednički niz nakon što su u 6. kolu Super B lige savladale ekipu Кikinde na Banjici rezultatom 29:28 (15:13). Crveno-bele su posle poraza u 1. kolu od ekipe Pančeva vezale četiri trijumfa i, usled utakmice manje protiv ekipe Juniora, nalaze se na trećem mestu. Crvenu zvezdu očekuje odloženi duel 5. […]\nPosted by Ivan on Sunday, November 8th, 2020 at 10:12 am in Crvena Zvezda\nJOŠ JEDNA POBEDA NAŠIH RUKOMETAŠICA\nU okviru 4. kola Super B lige ŽRK Crvena zvezda pobedila je ŽRK Кučevo rezultatom 32:25 (15:13) .Naše rukometašice polako ulaze u pobednički ritam. Nakon poraza na startu prvenstva od ekipe Pančeva, crveno-bele su ostvarile treću pobedu u nizu protiv ekipe Кučeva. Naredno kolo Crvena zvezda igra u gostima protiv ekipe Juniora i ima priliku […]\nPosted by Ivan on Sunday, November 1st, 2020 at 10:52 am in Crvena Zvezda


Sa nama do vrha - GdeNaOdmor\nObjavljeno u Vesti dana 20. marta 2020.\nGdeNaOdmor.rs i web portali TopGlobalTag.rs, HopNaKop.rs, SeoskiTurizam.rs i GolijaInfo.rs ovim putem Vas obaveštavaju da je ostvarena saradnja između ovih portala. Projekat ,,Sa nama do vrha“ započinje danas. Svim svojim korisnicima koji imaju postavljene objekte na GdeNaOdmor.rs nudimo gratis prvu godinu reklamiranja na portalu TopGlobalTag.rs, SeoskiTurizam.rs i GolijaInfo.rs Svaki korisnik koji postavi svoj objekat na GdeNaOdmor dobija gratis godinu dana reklamu na TopGlobalTag.rs, SeoskiTurizam.rs i GolijaInfo.rs.\nMi nastavljamo i dalje sa akcijom prva godina gratis reklama na našem web portalu. Reklamirajte svoj smeštaj kod nas i ostvarite brojne pogodnosti. Pozivamo sve koji izdaju smestajne kapacitete da nam se pridruže i da zajedno uživamo u rastu posećenosti Vašeg biznisa.\nGdeNaOdmor nastavlja sa akcijom uvezivanja sajtova a samo iz razloga što želi da što veći broj korisnika interneta vidi Vaše smeštajne kapacitete. Takođe nam je cilj da bisere Srbije, Goliju, Kopaonik, Zlatibor, Seoska domaćinstva… u što boljem svetlu predstavimo svima. Da što veći broj ljudi dođe i uživa u netaknutoj prirodi Srbije. Sama Srbija ima izuzetne potencijale da postane prva turistička destinacija u Evropi koju posećuje najveći broj turista. Prirodne lepote i sama pozicija, kao i flora i fauna nam daju za pravo da kažemo da je Srbija jedno od najleših država u ovom delu Evrope.\nTakođe, ovim putem obaveštavamo sve web portale koji dele istu viziju da nam se pridruže, i da zajedno uživamo u netaknutoj prirodi. Kontaktaktirajte nas u slučaju da imate predlog za bilo kakav vid saradnje.\nBudite sa nama u velikom projektu ,,Sa nama do vrha“ prebližavanja Srbije celom svetu, jer Srbija to zaslužuje.\nZAJEDNO SMO JAČI „SA NAMA DO VRHA“\nGolija, hopnakop, Kopaonik, seoskituriuzam


Spasimo hranu: Nacionalni dan davanja u Lidlu - Harper‘s Bazaar\nU susret Nacionalnom danu davanja koji se obeležava 9. oktobra, kompanija Lidl Srbija poziva sve svoje potrošače da se priključe kampanji "Spasimo hranu, spasimo humanost" i akciji prikupljanja hrane za one kojima je ona najpotrebnija. Tokom vikenda, 9. i 10. oktobra, u odabranim prodavnicama Lidla u Šapcu, Zaječaru, Kragujevcu, Nišu, Novom Sadu i Beogradu, svi potrošači koji budu želeli da podrže ovu akciju i doniraju hranu moći će da kupe namirnice i ostave ih na označeno mesto iza kasa. Na kraju vikenda, sve prikupljene namirnice preuzeće organizacije Crveni krst, Banka hrane, Humano srce Šapca, Federacija banaka hrane Srbije i SOS Dečija sela Srbija i biće iskorišćena za pomoć njihovim korisnicima.\n"Pozivamo potrošače da se priključe obeležavanju Nacionalnog dana davanja učešćem u ovoj akciji i da na jednostavan način pruže podršku ljudima kojima je potrebna pomoć. Čak i najmanja pomoć puno znači, posebno kada dolazi od srca. Dodatno, pored donacija potrošača, Lidl će obezbediti one namirnice koje budu nedostajale za pravljenje izbalansiranih paketa hrane", izjavila je Martina Petrović, rukovodilac Korporativnih komunikacija kompanije Lidl Srbija.\nUkoliko, pak, niste u mogućnosti da posetite naznačene Lidl prodavnice, a želite da doprinesete akciji, možete to učiniti i putem sajta spasimohranu.rs i to donacijom sredstava za kupovinu hrane koja će se u vidu paketa, kroz partnerske organizacije dostaviti ugroženim licima, 16. oktobra, na Međunarodni dan hrane.\nLidl je u Srbiji svoje prve prodavnice otvorio u oktobru 2018. godine i trenutno ima 54 prodavnice u 33 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata "Top Employer Serbia" i "Top Employer Europe" za 2021. godinu.


RTCG - Radio Televizija Crne Gore - Nacionalni javni servis :: Dijaspora :: Zajednica Crnogoraca u Albaniji obilježila Dan državnosti\n12. 07. 2020. 20:50 >> 20:53 2\nZajednica Crnogoraca u Albaniji je, prigodnom konferencijom u Elbasanu, obilježila 13. jul, Dan državnosti Crne Gore.\nPredsjednik Zajednice Marinko Ćulafić istakao je da je 13. jul najznačajniji datum u crnogorskoj istoriji, jer je na taj dan na Berlinskom Kongresu 1878. godine, Crna Gora dobila nezavisnost kao 27. država svijeta.\n„Poslije Prvog svjetskog rata, 1918. godine, Crna Gora, iako je dala ogroman doprinos u ratu na strani saveznika, gubi svoju nezavisnost i postaje dio nove drzave Srba, Hrvata i Slovenaca, koja 1929. postaje Jugoslavija“, naveo je Ćulafić.\nOn je podsjetio da je 13. jula 1941. godine crnogorski narod prvi ustao protiv italijanskih okupatora u porobljenoj Evropi, i dao ključni doprinos u oslobođenju bratskih naroda Jugoslavije od fašizma-rekao je Ćulafić na konferenciji.\nKako je naveo, na sjednici AVNOJ-a 1943. u Jajcu, na kojoj je učestvovao i narodni heroj Albanije Vasil Šanto u ime Komunističke partije Albanije, postavljeni su novi temelji socialističke Jugoslavije „i Crna Gora je postala jedna od šest jedinica Jugoslavije”.\nTa odluka je, kazao je Ćulafić, potvrđena i na Narodno-antifašističkom kongresu Crne Gore, održanom u Kolašinu krajem 1944.\n„Posebno ću naglasiti da je na tom kongresu učestvovao i moj djed Milovan Tatko Ćulafić, koji je obavljao najznačajnije funkcije u ratu i poslije rata u Crnoj Gori, sve do 1948. kada je stao na stranu Staljina, protiv Tita“, rekao je Ćulafić.\nPrema njegovim riječima, pobjeda Crne Gore i Jugoslavije u Drugom svjetskom ratu nad fašizmom, i dobijanje statusa Republike u okviru nove Jugoslavije, dovelo je i do konačnog povratka državnosti na referendumu 21. maja 2006. godine.\n„Danas je Crna Gora stabilizujući faktor i lokomotiva evropskih integracija na Zapadnom Balkanu“, rekao je Ćulafić.\nOn je na konferenciji istakao veoma dobre odnose između crnogorskog i albanskog naroda i doprinos koji daju nacionalne manjine sa obje strane „i koje su most saradnje između Albanije i Crne Gore”.\n„Albanski i crnogorski narod žive jedan pored drugoga vjekovima i milenijumima i imaju zajedničkog sveca, Svetog Vladimira, koji je veza među našim narodima. Sveti Vladimir je zaštitnik grada Elbasana ,a za današnju Crnu Goru je svetitelj i dukljanski knez“, dodao je Ćulafić.\nOn se zahvalio zvanicama na iskazanom poštovanju i prisustvu obilježavanja najznačajnijeg datuma crnogorskog naroda i crnogorske dijaspore svuda u svijetu.\nKonferenciji su prisustvovali predsjednik Koalicije Makedonaca za evropske integracije i poslanik u albanskom parlamentu, Vasil Sterjovski, rektor Univerziteta u Elbasanu Skender Topi, mitropolit Elbasana, Špata i Libražda Andon Merdani, kao i potpredsjednik Demokratske Partije za Elbasan, Zamir Mužaći.\nDan državnosti Marinko Ćulafić


Jeftini letovi iz Španije do Malih spoljnih ostrva Sjedinjenih Država - Avio karte Španija Mala spoljna ostrva Sjedinjenih Država - eSky.rs\nAvio karte iz Španije do Malih spoljnih ostrva Sjedinjenih Država\nPretražite letove iz Španije do Malih spoljnih ostrva Sjedinjenih Država\nProverite najbolje prilike za letove iz Španije do Malih spoljnih ostrva Sjedinjenih Država\n✔ Postoje li posebne ponude za letove iz Španije do Malih spoljnih ostrva Sjedinjenih Država na eSky.rs?\n✔ Mogu li se pobrinuti za osiguranje prilikom rezervacije leta iz Španije do Malih spoljnih ostrva Sjedinjenih Država?\n✔ Ako rezervišem let iz Španije do Malih spoljnih ostrva Sjedinjenih Država, mogu li da rezervišem ujedno i smeštaj?\n✔ Koje avio-kompanije nude letove iz Španije do Malih spoljnih ostrva Sjedinjenih Država?\nBudite sigurni, da na eSky.rs ponuda letova iz Španije do Malih spoljnih ostrva Sjedinjenih Država uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Barselone Jeftini letovi iz Madrida Jeftini letovi iz Valensije Jeftini letovi iz Malage Jeftini letovi iz Palma de Majorke Jeftini letovi iz Granadilja de Abone (Tenerife)\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Sewilla San Pablo


Sećanje na solidarnost srpskih i francuskih vojnika u Prvom svetskom ratu\nPovodom otvaranja izložbe „Naša istorija, naša sećanja“ predsednik opštine Dejan Kovačević ugostio je danas gospodina Jean-Baptiste Cuzina, savetnika za kulturnu i naučnu saradnju ambasade Republike Francuske u Srbiji i direktora Francuskog instituta u Srbiji, Sonju Filipović, koordinatorku projekta i prevodioca i dr Stanislava Sretenovića, istoričara i koautor izložbe. Takođe, sastanku su prisustvovali i direktor Ustanove za kulturu, umetnost i vanškolsko obrazovanje „Kulturni centar“ Dragan Arsić i direktor Muzeja rudničko-takovskog kraja i istoričar Aleksandar Marušić.\nGosti su ovom prilikom upoznali predsednika sa temom izložbe i istakli činjenicu da je ona posvećena sećanju na oslobođenje Srbije tokom 1918. godine i sećanju na solidarnost srpskih i francuskih vojnika i civila u Prvom svetskom ratu. Autori izložbe nas vraćaju davna vremena i istorijske dane, svedočanstva građana Srbije koji su se odazvali pozivu Francuskog instituta u Srbiji da podele priču i uspomenu svoje porodice i predaka.\nIzložbu je realizovao Francuski institut u Srbiji, uz podršku Mission du centenaire (Pariz) i Schneider Electric Srbija, a u saradnji sa gradskim upravama, arhivima, muzejima i bibliotekama gradova Beograd, Kladovo, Knjaževac, Leskovac, Negotin, Niš, Pirot, Prokuplje, Vranje, Zaječar i stručnim saradnicima dr Stanislavom Sretenovićem, istoričarom i dr Aleksandrom Mirić, arhitektom-konzervatorom.\nIzložba „ Naša istorija, naša sećanja“ otvorena je danas i trajaće sve do 05.04.2019. godine. Svi zainteresovani izložbu mogu pogledati svakog radnog dana u Muzeju rudničko – takovskog kraja u periodu od 07.30 – 18.00 časova, kao i vikendom od 11.00 - 16.00 časova.


► U Italiji otvoren skup o budućnosti Libije\nKonferenciju o budućnosti Libije organizovala je italijanska vlada s željom da se ostvari napredak ka uspostavljanju reda u toj zemlji koja je u haosu od 2011. godine, kada je svrgnut i ubijen dugogodišnji vođa Muamer Gadafi.\nLibijom danas upravljaju dve rivalske grupe - Vlada nacionalnog jedinstva nastala kao rezultat procesa pod pokroviteljstvom UN sa sedištem u Tripoliju i uprave na istoku koju podržavaju paralament izabran 2014. godine i oružane snage pod vođstvom maršala Kalife Haftara.\nItalijanski premijer Đuzepe Konte rekao je po dolasku da je cilj konferencije da pomogne da se okončaju oružani sukobi i proces stabilizacije Libije u okviru Ujedinjenih nacija.\nZapadne zemlje se nadaju da će u jednom trenutku Libija organizovati demokratske izbore ali nije cilj konferencije da se utvrdi datum.\n"Želimo da libijski narod bude u stanju da demokratski odredi sopstvenu budućnost", rekao je Konte.\nMaršal Kalifa Haftar doputovao je večeras u Palermo posle duge neizvesosti. Dočekao ga je italijanski premijer Konte, ali on je ipak odbio da prisustvuje večeri organizovanoj za učesnike.\nMaršal Haftar koji kontroliše istočni deo Libije ne želi da sedne za isti sto sa nekim od drugih učesnika koje smatra islamističkim ekstremistima, i koji su takođe pozvani u Palermo, rekli su izvori iz njegovog okruženja.\nSličan skup održan je u Parizu u maju kada je postignut dogovor o datumu, 10. decembar za održavanje nacionalnih izbora.\nUjedinjene nacije koje su zadužene da nađu rešenje za stabilizaciju Libije ipak su objavile u četvrtak da je izborni proces odložen i da treba da počne na proleće 2019. godine.\nPrvi sastanci, već održani u Palermu tokom popodneva, bili su posvećeni bezbednosti, jednoj od glavnih tema konferencije, rekao je italijanski premijer Konte.\nKonte je tokom popodneva pre zvaničnog početka konferencije već razgovarao s izaslanikom UN za Libiju Gasanom Salameom.\nKao i za vreme samita u Parizu u maju Haftar je pozvan na skup zajedno sa šefom vlade nacionalnog jedinstva, koja je međunarodno priznata, Fajezom al Saradžom, predsednikom parlamenta Aguilom Salahom, i predsednikom gornjeg doma parlamenta u Tripoliju Kaledom al Mešrijem.\nFrancuski ministar spoljnih poslova Žan-Iv le Drian očekuje se u Palermu kao i šefica diplomatije EU Federika Mogerini i egipatski predsednik Abdel Fatah al Sisi.\nEvropska unija osudila je danas ofanzivu koju vode snage komandanta Kalife Haftara na glavni grad Libije Tripoli ocenivši da ona predstavlja pretnju za međunarodnu bezbednost i pozvala da se...\nSavet bezbednosti danas o Libiji\nSavet bezbednosti UN danas će iza zatvorenih vrata razmatrati humanitarnu situaciju u Libiji posle neuspešne jednomesečne ofanzive na Tripoli snaga pod komandom maršala Halife Haftara.\nLibijski komandant poziva trupe da pojačaju borbu za Tripoli\nLibijski vojni komandant Kalifa Haftar čije snage vode ofanzivu na Tripoli podstakao je svoje trupe da nastave borbe uprkos pozivima UN na jednonedeljni prekid vatre.\nUN pozvale na jednonedeljno primirje u Tripoliju\nMisija UN u Libiji pozvala je danas na jednonedeljno primirje u Tripoliju, gde snage lojalne pobunjeničkom komandantu Halifi Haftaru vode borbe protiv jedinica povezanih s međunarodno priznatom...\nNajmanje devet ljudi poginulo je danas u napadu na kasarnu u mestu Sebha na jugu Libije za koji je odgovornost preuzela Islamska država, javljaju lokalni i bolnički zvaničnici.


Android telefoni pomažu farmerima u Ugandi | Srbodroid\nAndroid telefoni pomažu farmerima u Ugandi\nObjavila goldie u Strani razvoj 23/07/2011 u 17:14\nVeć godinama unazad, kompanije koje pomažu ne razvijenim zemljama su koristile takozvane featured telefone da obezbede informacije siromašnom stanovništvu u izolovanim delovima planete. To su informacije poput vremenske prognoze i promene cena na tržištu kako bi i ljudi u izolovanim delovima bili informisani. Grameen fondacija se okrenula sličnoj ideji ali upotrebom poslednje tehnologije na tržištu. Umesto featured telefona, okrenuli su se pametnim telefonima kojima mogu da obezbede ažurnije informacije njihovim korisnicima.\nTako 400 farmera u Ugandi koristi Android telefone sa specijalnom web baziranom aplikacijom koja sumira informacije za farmere i pomaže im u obavljanju svakodnevnih poslova. Feedback farmera se kolektuje u Salesforce sistem (web bazirani CRM), pa tako imaju uvid u sve što se dešava. Baterije telefona su prilagođene tako da mogu da se pune na različite načine, uključujući i solarnu energiju i vožnju bicikla. Grameen je u ovu svrhu okupio lokalne radnike koji poseduju znanje o vođenju farme i uzgajanju biljnih kultura da rade kao eksperti na podacima koje isporučuju kroz telefone ostalim farmerima. Tako svi ostali farmeri mogu da postave pitanje u vezi uzgajanja biljnih kultura i vođenja farme, a odgovor dobijaju kroz aplikaciju. Tako imaju jednu zajedničku komunu za razmenu informacija dostupnu preko pametnog telefona, pa se tako seljaci iz udaljenijih područja manje osećaju izolovano.\nGrameen je kritikovan što koristi skupe pametne telefone umesto jeftinih featured telefona u ove svrhe, na šta su objasnili da im Android zbog svoje otvorenosti pruža mogućnost modifikovanja softvera. Aplikaciju koju je razvio Grameen Foundation Technology Center iz Seattle-a je kreirana tako da radi i kada ste van dometa interneta. Koriste Open Data Kit alat sa kojim se kreiraju formulari koje mogu da popunjavaju farmeri i kada su van mreže. Sinhronizacija aplikacije i podataka se vrši automatski kada farmer priđe određenim lokacijama sa pristupom internetu. Grameen je na početku koristio Android G1 za ove svrhe, ali su zbog velike potrošnje baterije, prešli na Huawei model koji su onda nabavljali preko lokalnog operatera MTN Uganda.\nU ovom projektu je do sad učestvovalo 24.000 domaćinstava, od toga je 75% domaćistava reklo da su informacije koje su dobijali na telefonu bile korisne, a 80% ljudi je reklo da je reagovalo po datom savetu koji su pročitali na telefonu. Najvažnije informacije po farmerima koje su dobijali preko aplikacije su one vezane za vremenske prilike, traženje bolje cene kod trgovaca i pronalaženje lokacije pijace gde bolje mogu prodati svoje proizvode.\nNaravno, nije ovo baš besplatno sve bilo za farmere, morali su da ulože novac u kupovinu telefona koji su mogli da otplaćuju na rate kod provajdera. Cena je oko 20 dolara mesečno. Svakako, ideja je sasvim ok i ona nam samo otvara vidike, šta sve možemo da radimo danas sa pametnim telefonima.


Može li tečni gas da zameni ruski i koliko će vremena biti potrebno\n4 May 2022, 10:27 Beograd rts Elena Marjanović\nBalkan dobija još jedan pravac snabdevanja gasom - juče je počela izgradnja terminala za tečni prirodni gas u grčkoj luci Aleksandropolisu. Taj projekt je još prošle decenije pokrenula Evropska unija kako bi balkanske zemlje obezbedile gas iz različitih izvora. Urednica "Energije Balkana" Jelica Putniković kaže za RTS da će biti jako teško da u naredne dve godine ruski gas bude zamenjen tečnim gasom.\nJelica Putniković je, gostujući u Jutarnjem dnevniku RTS-a, navela da je izgradnja terminala za tečni prirodni gas u grčkoj luci Aleksandropolisu značajna čak i da nema potencijalne pretnje da će prestati isporuka ruskog gasa jer je, kako kaže, dobro imati i više pravaca i izvora snabdevanja.\n"Čak i da nema ove situacije u Ukrajini, pa potencijalne pretnje da će prestati isporuka ruskog gasa značajno je zbog toga jer je dobro imati i više pravaca i izvora snabdevanja", ocenjuje Putnikovićeva.\nNa taj gas računaju - Grčka, Bugaska sada posebno, jer joj je obustavljen dotok ruskog gasa, Srbija i Severna Makedonija, a juče je grčki premijer pomenuo i dotok za Moldaviju i Ukrajinu preko Rumunije.\nGošća Jutarnjeg dnevnika na pitanje ima li tečnog gasa za sve - odgovara da nema gasa, a ni gasovoda.\n"Nema, ali i ti kapaciteti ne samo samog terminala koji je pet do šest milijardi, pominju se razne cifre na godišnjem nivou već i samih gasovoda koji od njega vode ka Bugarskoj, pominje se gradnja gasovoda ka Severnoj Makedoniji. Znači, nema gasovoda koji bi vodili taj gas, ne samo iz tog terminala već uopšte iz Grčke, npr. iz gasovoda Tapka, da bi mogao biti povećan njegov kapacitet", kaže Putnikovićeva.\nNa pitanje može li tečni gas (LNG) da zameni ruski gas i koliko će vremena biti potrebno odgovara da će to biti jako teško ostvarivo u naredne dve godine.\n"Može hipotetički možda u narednih desetak godina. U naredne dve godine to je jako teško, mogu neke količine koje su maltene simbolične jer npr. Nemačka nema LNG terminal, u Grčkoj se gradi. Pominju se još izgradnje nekih drugih terminala na lukama na obodima Evrope, ali potrebno je da se izgrade sami terminali, potrebno je da se izgrade gasovodi od njih, da se organizuje prevoz gasa i do potrošača u tim zemljama, na primer transport ka zemljama srednje Evrope", kaže Putnikovićeva.\nSa druge strane, dodaje, potrebno je da ima slobodnih kapaciteta zemalja koje prodaju gas i transportuju ga LNG tankerima.\n"Džabe terminal negde u Evropi ako nema gasa koji će stići", ističe gošća Jutarnjeg dnevnika.\nIstiče da je ograničenje to što nisu sve zemlje povezane, nemaju gasne interkonektore.\nKomentarišući najave Italije da mogu bez ruske nafte već 2024. godine, navodi da se oni nalaze u boljoj situaciji jer je ta zemlja celom svojom dužinom okružena morima, te će do njih, kako kaže, lako da stignu neki drugi tankeri sa naftom.\n"I u suštini oni ne zavisi od ruske nafte koja će kopnom da dolazi", dodaje Putnikovićeva.\nA sa druge strane, dodaje, u Briselu treba da se reši šta znači ono - koliki je procenat ruske nafte.\n"U suštini naftom se trguje na svetskim berzama pa trgovci miksuju te isporuke i mora se na kraju napraviti jedna prava odluka o tome da li zaista neće da uvoze naftu koja ima bilo kakve veze sa nekim izvorom u Rusiji", kaže Putnikovićeva.\nIma li Evropa struje i gasa ili prete restrikcije naredne zime\nGošća Jutarnjeg dnevnika navodi da bi racionalno trošenje trebalo da bude cilj svih zbog trenutne situacije u svetu, ali i standarda, troškova, klimatskih promena.\n"Ali mislim da je ona najava od 13 stepeni u stanovima previše rigorozna", kaže gošća Jutarnjeg dnevnika.\nPoručuje da je najskuplja energija koje nema.\n25 Jun 2022, 9:33\nIsporuka gasa iz Rusije u zemlje Evropske unije opada. Nova odluka Evropskog parlamenta je da sve zemlje članice napune…\nTečni naftni gas bio upola jeftiniji od benzina i dizela - isplati li se još uvek voziti na njega\n14 Jun 2022, 8:26\nTečni naftni gas (TNG) sve je skuplji - trenutno se prodaje po ceni od 110 do 112 dinara po litru. Njegova cena poslednjih…\nRasplamsavanje gasne krize - tenzije između Španije i Alžira novi izvor problema\n13 Jun 2022, 9:51\nU Evropi je sve podređeno punjenju skladišta gasa i nafte i ugovaranju struje. Obezbeđivanje energenata za zimu istovremeno…


Vujačić: Uspjeh sportista s invaliditetom mjerilo uspjeha Crne Gore | EUME\nNaslovnica Info Press info Vujačić: Uspjeh sportista s invaliditetom mjerilo uspjeha Crne Gore\nDržavna sekretarka Vujačić je ukazala da ako nijedno pregovaračko poglavlje direktno ne dotiče sport ili sport osoba s invaliditetom, sportski uspjesi te populacije su mjerilo uspjeha cijele države.\n„Na taj način, Evropu donosimo kod nas i na najljepši način predstavljamo sebe u Evropi. Upravo zato, novi pristup rješavanju problema, odnosno podizanja svijesti o potencijalima mladih sportista s invaliditetom na najbolji mogući način promoviše naše društvo, ali i državu na međunarodnom planu“, poručila je Vujačić.\nOna je istakla da je podrška Paraolipmijskog komiteta sportistima s invaliditetom nemjerljivo važna, te da je raduje da se evropski programi podrške, poput Erazmus plusa, sve više koriste i za dostizanje mjerljivih rezultata u promociji sporta osoba s invaliditetom, kao i za regionalno povezivanje. Ocijenila je da je Crna Gora zbog rezultata svojih sportista s invaliditetom lijepa evropska priča, a da kroz umrežavanje, uključivanje, i udruživanje kroz ovaj projekat značajno promovišemo i moto Evropske unije „Ujedinjeni u različitosti“, ističući podršku Ministarstva evropskih poslova za ovakve i slične projekte, inicijative i aktivnosti.\nGeneralna direktorica za unapređenje i zaštitu ljudskih prava u Ministarstvu za ljudska i manjinska prava Blanka Radošević Marović je podsjetila da je Vlada Crne Gore usvojila veoma važne propise i strateška dokumenta koja treba da obezbijede jednakost lica s invaliditetom s drugim građanima u skladu s Konvencijom UN o pravima osoba s invaliditetom, uključujući oblast sporta, kulturnih aktivnosti i rekreacije. Ona je podsjetila da se posebno poglavlje Strategije za zaštitu od diskriminacije lica sa invaliditetom i promociju jednakosti za period 2017- 2021 odnosi na mjere zabrane diskriminacije u oblasti sporta i rekreacije, te da Zakon o zabrani diskriminacije lica sa invaliditetom propisuje i kaznene odredbe.\nDirektor Direktorata za sport u Ministarstvu sporta Miloš Lalević je istakao da nova strategija posebno tretira pitanja kontinuirane adaptacije sportsko-rekreativnih objekata, u smislu njihovog prilagođavanja licima sa invaliditetom. Poručio je da će se Ministarstvo sporta, u okviru svojih nadležnosti, u saradnji sa nadležnim resorima zalagati da se, kroz infrastrukturna prilagođavanja sportskih objekata osobama s invaliditetom, stvore jednake šanse za bavljenje sportom i rekreacijom.\nPredstavnica Ministarstva rada i socijalnog staranja Marina Medojević je ocijenila da, i pored velikih napora koje država ulaže, praksa pokazuje da su lica s invaliditetom još uvijek izložena društvenoj marginalizaciji, što ukazuje na potrebu za daljim osnaživanjem osoba s invaliditetom, kao i kapaciteta institucija, njihovih resursa, u cilju njihovog punog učešća u društvenoj zajednici.


Istorijski trenutak za crnogorsku demokratiju: Džudi Rajzing Rajnke, ambasadorka SAD u Podgorici(Foto: VOA)\nAmbasadorka SAD u Crnoj Gori, Džudi Rajzing Rajnke poručila je u ponedjeljak da se američka vlada raduje partnerstvu sa budućom vladom Crne Gore, konstituisanom kroz demokratski proces, kao odraz volje naroda, ocjenjujući da je “ovo istorijski trenutak za crnogorsku demokratiju”.\nNakon što je Državna izborna komisija (DIK) objavila službene rezultate parlamentarnih izbora održanih 30. avgusta, iz američke ambasade u Podgorici saopšteno je da SAD čestitaju Crnoj Gori na pokazanoj demokratskoj zrelosti tokom mirnih i participativnih izbora u uslovima pandemije Kovida 19.\n„Američka vlada se raduje partnerstvu sa budućom vladom, konstituisanom kroz demokratski proces, kao odraz volje naroda”, rekla je Rajnke i dodala da će SAD i dalje biti prijatelj, partner i saveznik građana Crne Gore, ocjenjujući da je “ovo istorijski trenutak za crnogorsku demokratiju”.\nAmbasada SAD navodi da američka vlada poštuje profesionalnost i posvećenost svih koji su imali ulogu u sprovođenju izbora, uključujući posmatrače izbora iz OEBS-ove Kancelarije za demokratske institucije i ljudska prava (ODIHR) i civilnog društva.\n„SAD su zadovoljne što su pružile podršku izbornom procesu kroz našu pomoć posmatračkoj misiji Evropske mreže organizacija za praćenje izbora, što je omogućeno putem granta Nacionalnom demokratskom institutu (NDI)“, saopštila je američka ambasada i dodala da je značajan broj osoblja Ambasade SAD učestvovao u posmatranju postupka glasanja tokom izbornog dana širom zemlje.\nU saopštenju se navodi da se “američka vlada nada da će mir i dostojanstvo koje su crnogorski građani demonstrirali na dan izbora preovladati i u postizbornom periodu“ i “osuđuje sva djela nasilja i zastrašivanja i poziva na zaštitu manjina i ljudskih prava, ključnih principa demokratije”.\n„I dok se demokratski proces nastavlja u periodu formiranja nove vlade, američka Vlada pozdravlja obećanja različitih političkih lidera da će Crnu Goru zadržati na evroatlantskom putu, održati ključne elemente crnogorske vanjske politike i dati prioritet reformama potrebnim za ubrzanje pristupanja Evropskoj uniji“, navodi se u saopštenju.\nAmbasada u saopštenju ističe da su u SAD uvjereni da će Crna Gora, potpuno integrisana u zapadne institucije, dovesti do većeg prosperiteta i svjetlije budućnosti svih njenih građana.


VUČIĆ OTVORIO SAJAM TURIZMA: U Dunav ove godine ulažemo 10 miliona evra\nIdealna prilika da se Srbija predstavi u najboljem svetlu\n18.02.2016. 10:40h 10.04.2017. 15:16h\nBEOGRAD - Međunarodni sajam turizma, 38. po redu, pod sloganom "Gde još niste bili?" otvoren je danas na Beogradskom sajmu, a ove godine okupiće rekordan broj učesnika i izglagača.\nLJAJIĆ: Sajam turizma oborio rekord\nLET U JUNU: Vučić i Skat kupili prve karte za Njujork\nSrbija će ove godine uložiti u Dunav deset miliona evra, kako bismo uredili kompletnu infrastrukuturu i uvrstili ga u ono što zoveno regionalnim turizmom, najavio je danas premijer Aleksandar Vučić otvarajući Sajam turizma.\nOn je kao prioritete u ovoj godini naveo ulaganja u infrastrukturu banja, putnu komunikaciju i infrastrukturu u planisnskim centrima, posebno Staroj oplanini, i uređenje Beograda, Novog Sada i Niša, gde će se, kako je rekao, urediti centar garda i ulepsati fasade zgrada, kako bi mogli da budu najbolje "siti brejk" destinacije.\n"U Dunav ćemo uložiti deset miliona evra do kraja godine i početkom naredne, posebno u deo od Apatina do Beške i od Smedereva do Kladova", rekao je Vučić dodajući da smo u tom smislu zahvalni prijateljima iz Slovenije, koja je turistički visoko razvijena zemlja, i od koje ćemo, kako je naveo, morati još mnogo da učimo. Mi smo, dodao je, mala zemlja i možemo da privučemo one turiste koji nakon nas znaju kuda će dalje, zbog čega je važna saradnja sa Slovenijom - da učimo od njih, ali i da radimo zajedno. Srbija je, konstatovao je, dobra zemlja za Slovence, ali i za sve druge turiste, jer Srbija je zemlja u kojoj su ljudi iz celog sveta dobrodošli.\n"Dočekani su uvek kao najbolji gosti, mi ne pravimo razliku između istoka i zapada, nikada nećete videti različito ophođenje prema gostima. A Beograd je kosmopolitski grad, ali su isto takvi i Niš i Novi Sad", naveo je premijer i pozvao prijatelje iz Slovenije da više posećuju turistička mesta u Srbiji, primetiši da je prethodne godine i više ljudi iz Srbije posetilo turistička mesta u Sloveniji.\n"To ranije nije bio slučaj i to govori o značaju koji ova vlada daje turizmu. Vraćamo turizam na ekonomsku i privrednu mapu Srbije", poručio je Ljajić. On je rekao i da očekuje da će na Sajmu turizma biti oboreno nekoliko rekorda. "Neke rekorde smo već oborili, jer će učestvovati 55 zemalja i 1.150 učesnika. Očekujemo obaranje rekorda i kada je reč o ukupnom broju posetilaca, jer je prošle godine bilo njih oko 70.000, a ove godine očekujemo bar 75.000", rekao je Ljajić dodajući da očekuje prisustvo i oko 100 novinara uglavnom iz regiona.\nPrema njegovim rečima, Sajam je idealna prilika da se Srbija predstavi u najboljem svetlu, budući da je reč o jednom od najvećih sajmova u jugoistočnoj Evropi, dok je u čitavoj Evropi u prvih sedam po obimu, kapacitetima i broju izlagača."Verujem da će to biće prilika da se naprave brojni ugovori i aranžmani. U tom smislu, ovaj sajam je sličan berlinskom, miks poslovnog i potrošačkog. Tu će i naših 110 lokalnih samouprava imati priliku da predstave turističku ponudu", rekao je Ljajić.\nOn je izrazio nadu da će Sajam turizma biti prekretnica kad govorimo o daljem rastu turističkog prometa.I iz Turističke organizacije Srbije očekuju da će ovogodišnja manifestacija prevazići sve dosadašnje rekorde budući da se očekuje najveći broj izlagača, učcesnicka i posetilaca do sada.V.d. direktora Turističke organizacije Srbije (TOS) Marija Labović rekla je da će TOS imati centralni štand u hali 4 na gde će posetiocima biti predstavljene sve prirodne lepote Srbije.\n"Ove godine na prvom mestu predstavićemo Dunav, reke i jezera, kao našu glavnu temu za ovu godinu. Pored toga, predstavićemo i sve one izuzetne znamenitosti koje Srbija ima- kratki odmori u gradovima, planine, jezera, banje, gastronomska ponuda i sve one stvari koje su za Srbiju od izuzetnog značaja", rekla je Labović.\nLabović je rekla da će biti obeleženo i 160 godina od rođenja Nikole Tesle "Teslinim kutkom" na štandu TOS-a, gde će posetioci imati mogućnost da vide prezentaciju svih njegovih izuma.Uzimajući u obzir činjenicu da je prošle godine prvi put zabeležen porast domaćih turista koji su odmor provodili u zemlji, potrudili smo se i da unapredimo ponudu i damo im predlog gde mogu i ove godine da provedu odmor u zemlji, rekla je Labović.\nLabović je dodala da je u saradnji sa JP "Pošta Srbije" omogućeno posetiocima ne samo da dobiju informacije o vaučerima, već i da podnesu zahteve, ukoliko sa sobom ponesu svu potrebnu dokumentaciju.Pored Sajma turizma, od 18. do 21. februara biće održani i 7. Sajam vina Beowinw, 12. Međunarodni sajam opreme za hotelijerstvo i ugostiteljstvo Horeca, kao i 12. Sajam suvenira "Posetite Srbiju", na oko 15.000 kvadrata izložbenog prostora, u halama 1, 1a, 2, 3 i 4 Beogradskog sajma.\nVučić i Skat kupili karte do Njujorka\nPredsednik Vlade i ambasador Sjedinjenih Američkih Država među prvima su kupili karte za let Er Srbije od Beograda do Njujorka.\nVučić i Skat su karte za Njujork kupili danas na Sajmu turizma u Beogradu. Srpski nacionalni avioprevoznik počeće da leti za Njujork u junu.\nsajam turizmabeogradski sajamRasim LjajićAleksandar Vučićotvaranje


Raznovrsno i podesivo rešenje za Vaše preduzeće za sva pitanja u vezi s evidencijom radnog vremena. Kontroliše i analizira dolazak zaposlenih, odlaske, kao i slobodne dane. Prikazuje odrađene sate, prijave i odjave, uloge, prekovremeni rad i zahteve za godišnji odmor.\nKredibilne, transparentne podatke želite da vidite o obavljenom radu? Želite da olakšate rad kadrovskoj službi i finansijama? Obezbedili bi ste registraciju prekovremenog rada zaposlenima? Poverite sve jednom jedinstvenom rešenju, Anteus sistemu za evidenciju radnog vremena!\nZa mala i srednja preduzeća nudimo ekonomičan sistem na bazi Cloud tehnologije. Za velika preduzeća i institucije nudimo samostojeći sistem koji instaliramo.\nŠta zna naš raznovrsni sistem za evidenciju radnog vremena?\nSve što je povezano za evidenciju radnog vremena možete da obavite korišćenjem jednog uređaja:\nObračun odrađenih radnih sati,\nupravljanje smenama i radnim rasporedima,\nupravljanje bonovima za topli obrok i putnim troškovima,\ngarantovani upis prekovremenog rada zaposlenih, kao i dinamičko obračunavanje istog,\npregled slobodnih dana i izostanaka,\nsamouslužni zahtevi za dane godišnjeg odmora,\nplaniranje i računanje putnih naloga,\ndodeljivanje procesa rada određenim troškovnim centrima.\nPrilagođeno Vašem preduzeću, omogućava mnogo specifičnih podešavanja , kako bi se iz prikupljenih podataka kreirale informacije:\nrazličite vrste radnih dana (stalno vreme, smanjeno radno vreme, zimsko, letnje)\nRazličita podešavanja u odnosu na poziciju\nodrađene sate, grupisanje zaposlenih, zahteve, odsustva, spoljne zadatke, praktično na neograničen broj osnova i tipova možemo da grupišemo.\nBez obzira na veličinu preduzeća, sistem omogućava neograničeni broj lokacija, korisnika (šifra i profil), površina za prijavljivanje.\nZa sprečavanje zloupotreba, sistem može da se opremi i biometrijskom identifikacijom, prijavljivanje i odjavljivanje putem mobilnog telefona, virtuelno i lično može da se obavi.\nKoje prednosti donosi uvođenje evidencije radnog vremena?\nOptimalizaciju radne snage pomaže precizno aktuelno vođenje radnog vremena.\nKao poslodavcu, Vama je u interesu da u svakom trenutku raspolažete sa validnim podacima o radnom vremenu i povezanim informacijama.\nNeprimetno poboljšava upravljanje radnim vremenom.\nProces se može u potpunosti automatizovati , od trenutka čekiranja prilikom ulaska na radno mesto, preko obrade i izveštaja koji mogu biti unapred određeni. Takođe je moguće automatizovati i mnogobrojne izveštaje iz baze podataka.\nUčinite delom svakodnevice sistem za evidenciju radnog vremena!\nNa koji način naš sistem može da automatizuje evidenciju radnog vremena u Vašem preduzeću?\nŽelite da saznate, kakva specifična rešenja nudimo Vašem preduzeću?


Kompanija Mainstream održala trening članovima ESTIEM-a - ESTIEM\nMainstream je vodeća kompanija u regionu za pružanje enterprise cloud, managed hosting i drugih usluga iz domena IT infrastrukture. Prepoznati su po stručnosti u pružanju naprednih servisa za kompanije koje počinju sa procesom digitalne transformacije, kao i tradicionalne kompanije koje žele da transformišu svoj IT u cilju povećanja efikasnosti i optimizacije korišćenja IT infrastrukture.\nNa treningu je istaknut značaj postavljanja pravih pitanja kompanijama, pravog redosleda koraka u prodaji, kao i važnost istrajnosti u zvanju partnera. Naši članovi su mogli da nauče kada je najbolje pozvati kompanije, kako da reaguju na odbijanja, kako da zatvore prodaju i slično.\nSigurno da je ovo iskustvo bilo veoma korisno za sve prisutne i da su akteri unapredili postojeće veštine i naučili nove, koje će moći da primenjuju u svom radu u našoj organizaciji, ali i dalje u karijeri.\nA kako je stvarno bilo, najbolje može da opiše koordinator komiteta za odnose sa kompanijama, Duška Aranbašić, koja je prisustvovala radionici:\n„Uvek je osvežavajuće čuti novosti o prodaji i fenomenalne smernice koje smo dobili od našeg dugogodišnjeg partnera Mainstream-a. Zaista smo ponosni što pored partnerstva, brinu i o našoj edukaciji i drže nam korisne treninge!“\nJoš jednom se zahvaljujemo Mainstream-u na održanom treningu i obilasku kompanije i nadamo se uspešnoj saradnji i u budućnosti.\n30 јула, 2019 /by estiem\nhttps://estiem.org.rs/wp-content/uploads/2019/08/Vest-02-Mainstream.png 966 966 estiem https://estiem.org.rs/wp-content/uploads/2019/03/ESTIEM-300x198.png estiem2019-07-30 07:18:302019-08-06 15:04:55Kompanija Mainstream održala trening članovima ESTIEM-a


Merkel upozorila na moguću rusku vojnu intervenciju u Bjelorusiji | Bjelorusija News | Al Jazeera\nAngela Merkel: Članice Evropske unije će raditi na uvođenju sankcija protiv onih koji stoje iza izbornih prevara i nasilja (EPA)\nNjemačka kancelarka Angela Merkel upozorila je u srijedu na moguću vojnu intervenciju Rusije u Bjelorusiji i pozvala na unutarnacionalni dijalog za prevazilaženje političke krize u kojoj se Bjelorusija nalazi.\nNakon sastanka s liderima Evropske unije, novinarima u Berlinu je kazala da predsjednički izbori koji su 9. augusta održani u Bjelorusiji nisu bili ni pošteni, ni slobodni te da EU neće priznati njihove rezultate.\nNa upit da komentira moguću ulogu Rusije u rješavanju krize u Bjelorusiji i mogućnost ruske vojne intervencije, Merkel je rekla da zvanični Berlin usko kontaktira s Moskvom kako bi se izbjegao takav scenarij, prenosi Anadolija.\n“Rusija i Bjelorusija imaju veoma bliske odnose i bilateralne sporazume. Mi smo svakako jasno upozorili da bi vojna intervencija Rusije znatno zakomplicirala situaciju”, kazala je Merkel.\nLukašenko na čelu Bjelorusije 26 godina\nSmatra da bi Bjelorusija samostalno trebala pronaći izlaz iz krize, i to na bazi nacionalnog dijaloga u uvažavanja zahtjeva opozicije.\nTakođer je najavila da će članice EU-a raditi na uvođenju ciljanih sankcija protiv onih koji stoje iza izbornih prevara i nasilja protiv mirnih demonstracija u Bjelorusiji.\nAleksandar Lukašenko je na čelu Bjelorusije 26 godina, a 9. augusta je s 80,1 posto glasova pobijedio na predsjedničkim izborima protukandidatkinju Svetlanu Tihanovskaju, koja je navodno osvojila svega 10,12 posto glasova.\nBjeloruska opozicija odbacila je rezultate Državne izborne komisije i tvrdi da su izbori bili neregularni, što tvrde i demonstranti, koji su pokrenuli val antivladinih protesta u toj zemlji.\nTikanovskaja je u ponedjeljak izjavila da je spremna voditi Bjelorusiju tokom prelaznog perioda, u kojem bi bili organizirani pošteni i kredibilni demokratski izbori.


Ovaj ofanzivni vezista ima 23 godine, visok je 182 centrimetra, a prošle sezone za slovački tim je nastupio na šest mečeva. Karijeru je počeo u Radu, a igrao je i za Teleoptik, Partizan i Sinđelić iz Beograda. Odigrao je i tri meča za reprezentaciju Srbije do 21 godine.\n- Odabrao sam Radnički jer mislim da ima veoma dobru ekipu u kojoj ću moći da napredujem kao igrač. Želim da se što pre nametnem treneru Lalatoviću, da doprinosim dobrim rezultatima kluba, da pokažem da vredim i uveren sam da je Niš idealna sredina za mene. Najbolje se snalazim na poziciji iza napadača na sredini terena, mada sam spreman da odgovorim i drugim zadacima koji se postave pred mene - istakao je Damnjanović.\nUveren je da neće imati problema da se prilagodi u novoj sredini.\n- Poznajem nekoliko novih saigrača i neću imati problem sa uklapanjem. Sa Petrom Grbićem sam šest meseci bio u Partizanu, sa Radovanom Pankovim sa igrao za mladu reprezentaciju Srbije, a poznajem i Andriju Mijailovića. Spreman sam, vredno treniram i pokušaću da se što pre izborim se za mesto u prvoj postavi. Radnički ima odličnu ekipu i pred nama je sigurno sezona sa puno uspeha i radosti - zaključio je mladi vezista.\nNapomenimo i to, Radnički je veoma dobro otvorio sezonu u Superligi, pošto je ostvario četiri pobede, a doživeo je samo poraz od Crvene zvezde. To ga je odvelo na deobu prvog mesta sa šampionom Srbije, koji ima i meč manje, pošto je odložen meč crveno-belih u Kruševcu protiv Napretka.


Posko arena i Reportažna kola RTS u superfinalu - Igrajmo za 16\nPosko arena i Reportažna kola RTS u superfinalu\nNaslovna » Vesti » Beograd » Posko arena i Reportažna kola RTS u superfinalu\nU baražnim utakmcima odigranima u Posko areni dan uoči supefianala povodom Memorijalnog turnira RTS-a „Igrajmo za šesnaest“ igrao se vrhunski fudbal na parketu. Dugogodišnji domaćin ekipama učesnicima Memorijala RTS, tim Posko arena osvojio je učešće u superfinalu koje se igra sutra u USC „Voždovac“ na Banjici. Posko arena je prvi put učesnik superfinala „Igrajmo za šesnaest“ a u supefinalu ih čeka ekipa RTS-a Reportažna kola koji su svoju ulaznicu za samu završnicu osvojili nešto ranije.\nPosko arena je prikazala kvalitet igre tokom celog takmičenja, baš kao i svi ostali učesnici baraža. Samo su detalji odlučili pobednika. Posebno je bila neizvesna i interesantna utakmica između RTV Vojvodina i Posko arena. Obe ekipe zasluženo su se našle u samoj završnici, ali će RTV Vojvodina igrati utakmici za treće mesto protiv ekipe Tehnika i veze RTS, drugoplasirane ekipe grupe RTS.\nU grupi Žene finale igraju najuspešnije ekipe Vojna akademija i SOFA. U vrlo neizvesnim utakmicama sa malo golova Vojna akademija savladala u polufinalu ekipu Sportska sa 1:0 dok je u drugoj polufinalnoj utakmici Sofa na penale pobedila Alfa univerzitet sa 2:1. U utakmici za treće mesto 18. Memorijala igraće predstavice ekipe Sportska RTS i Alfa univerrzitet.\nRezultati završnog dela ovogodišnjeg Memorijala\nRezultati polufinalnih utakmica – žene\nSuperfinale ovogodišnjeg Memorijala „Igrajmo za šesnaest“ je u nedelju 9. Aprila 2017. u USC „Voždovac“ na Banjici.\nSatnica finala XVIII memorijalnog turnira „Igrajmo za 16“:\n13:00 – Početak takmičenja u kuglanju\n15.30 – Utakmica za treće mesto – žene\n16.05 – Utakmica za treće mesto – muškarci\n17.20 – Finale – žene\n17.50 – Revijalna utakmica glumci–pevači\n18.10 – Finale – muškarci.


RTS :: Svet na raskrsnici – borba protiv klimatskih promena ili predaja\nPriroda Svet na raskrsnici – borba protiv klimatskih promena ili predaja\nponedeljak, 02. dec 2019, 19:33 -> 20:50\nSvet na raskrsnici – borba protiv klimatskih promena ili predaja\nU Madridu je počela konferencija o klimatskim promenama čiji je cilj zaustavljanje procesa globalnog zagrevanja. Generalni sekretar svetske organizacije Antonio Guteres poručio je da svet ima izbor – da se bori protiv klimatskih promena ili da se preda. Na Samitu je i ministar zaštite životne sredine Goran Trivan, u svojstvu ličnog izaslanika predsednika Srbije.\nUmesto u Čileu, koji je odustao od konferencije zbog građanskih protesta, predstavnici gotovo svih članica Ujedinjenih nacija su u Madridu na velikom samitu o klimi. Svoje ideje i planove predstaviće 29.000 učesnika i delegacije iz 200 zemalja, potpisnica Pariskog klimatskog ugovora, tokom narednih dvanaest dana.\n„Svet je na prekretnici i do kraja iduće decenije mi ćemo biti na jednom od dva puta. Jedan je put kapitulacije, na kome ćemo kao mesečari preći tačku bez povratka, ugrožavajući zdravlje svih stanovnika planete. Moramo da odlučimo da li zaista želimo da budemo upamćeni kao generacija koja je zabila glavu u pesak, praveći se da se ništa ne dešava dok planeta gori? Drugi je put nade, ukoliko ograničimo globalni rast temperature na jedan i po stepen Celzijusa i prestanemo da emitujemo ugljen-dioksid do 2050. godine“, istakao je Antonio Guteres, generalni sekretar UN.\nSvet je već topliji za oko jedan stepen Celzijusa, što dovodi do sve većeg broja klimatskih katastrofa. Sadašnjim tempom, temperatura bi do kraja veka mogla da poraste za četiri ili pet stepeni.\n„Borba protiv klimatskih promena zahteva novi multilateralizam. Svet mora da ima više akcija i veće ambicije ako želimo da spasimo našu planetu“, rekao je španski premijer Pedro Sančez.\nMeđu pedeset svetskih lidera nema Donalda Trampa, koji će se iduće godine povući iz Pariskog sporazuma o klimi. Na skupu je Nensi Pelosi, koja poručuje da je američki narod angažovan u borbi protiv klimatskih promena.\nU centru pažnje je novo rukovodstvo Evropske unije.\n„Naš zajednički cilj je da do 2050. Evropa dostigne cilj karbonske neutralnosti. Zato Evropska unija mora odmah da krene u akciju“, kaže Ursula fon der Lajen, predsednica Evropske komisije.\nPredsednik Evropskog saveta Šarl Mišel poziva sve da budu čuvari naše planete.\nAustrijski predsednik je na skupu pokazao medu koga će pokloniti detetu koje brine za planetu.\nUčesnici su pod pritiskom globalnog pokreta za borbu protiv klimatskih promena, sa švedskom tinejdžerkom Gretom Tunberg na čelu. Ona se vraća iz Čilea za Evropu, ne avionom već brodom.


Tri investitora žele Železaru – Semendria\nTri investitora žele Železaru\n13. januar 2014. PRIVREDA – Izvor: Agencija Tanjug -Za Železaru Smederevo zainteresovane su tri ozbiljne investicione grupe, rekla je gradonačelnica Smedereva.\nPrema njenim rečima, pregovori u vezi preuzimanja železare mogli bi biti završeni u prvim mesecima ove godine.\n“Ono što znam, kao gradonačelnik, to je da je krajem godine jedan strateški partner bio u Vladi Srbije i razgovarao ozbiljno o preuzimanju železare. Očekujem da se to pitanje reši u prvoj polovini 2014”, rekla je Avramović Tanjugu.\nOna nije mogla da kaže koji su investitori zainteresovani, ali je istakla da je optimista budući da sva tri potencijalna partnera imaju dobre programe, bili su u Smederevu, u vladi, i u železari, gde su načinili studije i razmatrali svoj model angažovanja. Avramović je navela da su budući modeli za ulaganje i preuzimanje železare različiti.\nJedan od investitora je, kaže, izrazio želju da kupi celu železaru i pokrene obe peći, i da zaposli još radnika.\nDrugi je bio zainteresovan samo za deo železare i pokretanje jedne peći, dok je treći izrazio nameru da uđe procentualno u strateško partnerstvo, dodala je Avramović .\n“Za koji model će se vlada, kao osnivač, odlučiti, ja ne mogu da kažem kao gradonačelnik, jer je to posao resornog ministarstva i vlade, ali sam ubeđena da će se problem rešiti jer niko iz vlade, a naročito prvi potpredsednik Aleksandar Vučić, neće dozvoliti da 5.200 ljudi ostane na ulici i da se taj problem ne reši”, rekla je ona.\nPregovori su bili intenzivni tokom decembra, ali i prvih dana ove godine.\nAvramović je podsetila da Železara Smederevo ima izuzetno veliki značaj za grad, ali i državu, i da od nje osim porodica zaposlenih, zavise i izvođači radova, kao i drugi koji su direktno ili indirektno vezani za poslovanje železare.\n“U vladi misle na železaru i intenziviraju se svi razgovori i mislim da će za 45 dana, koliko železara ima sirovine za rad, već uveliko biti nađen strateški partner”, rekla je Avramović, dodajući da će se time rešiti i problem proizvodnje jer investitori planiraju nova ulaganja.\nOna je navela da bi od značaja bilo da se strateški partner nađe što pre, zato što su neki od njih najavili da se broj radnika ne bi smanjivao, već bi se pokretanjem obe peći bilo potrebe da se angažuje još 250 radnika. Avramović je navela da bi to bilo od velikog značaja za budžet grada Smedereva.\n“Svima nama je mnogo važno da železara radi i neće se dozvoliti da ona stane. Železara je bitna za Srbiju, kao i povećanje izvoza”, rekla je Avramović, ukazujući da ne bi bilo dobro da ova godina prođe “u beznađu i da ne znamo šta će se desiti sa železarom”.\nPrve količine gvožđa već su stigle u čeličanu nakon pokretanja proizvodnje u Železari Smederevo, a u tom preduzeću postoji optimizam oko nalaženja strateškog partnera i kontinuiranog rada železare.\n« Železara ide u ruke Vestvudu?\nProgram dočeka Srpske nove godine »


Centar za istraživanje javnih politika, uz podršku Misije OEBS-a u Srbiji, realizuje projekat usmeren na implementaciju pitanja klimatskih promena i rodne ravnopravnosti u novi Nacionalni akcioni plan (2022-2027) za primenu Rezolucije SB UN „Žene, mir i bezbednost.” Projekat ima za cilj da istraži međusobne veze između roda, klimatskih promena i bezbednosti na lokalnom nivou, da predloži načine na koje se klimatske promene mogu uključiti u budući NAP i kako žene mogu biti uključene u sve faze procesa planiranja i donošenja odluka o bezbednosti životne sredine.\nPrepoznavanje veze između klimatskih promena i rodne dimenzije bezbednosti na globalnom, nacionalnim i lokalnim nivoima i uključivanje ovog pitanja u Nacionalne akcione planove zemalja širom sveta, kao i klimatski izazovi sa kojima se Srbija suočava, predstavljaju opravdan osnov za uvođenje ove teme u budući NAP za Srbiju. U tom smislu, prva faza realizacije projekta se temelji na teorijskoj analizi međuzavisnosti klimatskih promena, roda i bezbednosti, sagledavanju specifičnosti njihovog odnosa u kontekstu naše zemlje i naročito analizi stranih iskustava u pogledu integracije ovog pitanja u Nacionalne akcione planove za primenu Rezolucije 1325. Potkrepljenje teorijskim uvidima, predstavljaće nalazi dobijeni iz empirijskog istraživanja. U tu svrhu će biti sprovedene fokus grupe u tri lokalne zajednice u Srbiji, sa ciljem ispitivanja efekata klimatskih promena na bezbednost i blagostanje žena u istim i sagledavanje njihovih uloga u procesima kreiranja politika vezanih za bezbednost životne sredine na lokalnom nivou. Dodatno, rezultati dobijeni primenom kompozitnog indeksa za merenje efekata klimatskih promena na žene, baziranog na nekoliko grupa indikatora, biće takođe integrisani u policy paper, kao potpora osnovnoj tezi projekta o povezanosti klimatskih promena, roda i bezbednosti.\nKao aktivni član Mreže OCD 1325, Centar će zagovarati razmatranje ovog pitanja tokom čitavog procesa razvoja novog NAP-a i istovremeno održavati aktivne konsultacije sa partnerskim organizacijama i predstaviti nalaze svojih istraživanja relevantnim institucijama i drugim zainteresovanim stranama, koje će biti uključene u kreiranje novog NAP-a. Održivost i sprovodljivost svih planiranih aktivnosti, bazira se i na ranijem iskustvu Centra i zaslugama za integraciju pitanja uloge žena u naporima za razoružanje na nacionalnom i lokalnom nivou, u prethodni NAP za primenu Rezolucije 1325 (2017-2020).


Poljoprivrednici traže razgovor sa Vučićem - Poljoprivredne vesti | Agroklub.rs\nristo stojic je dodao oglas pre 41 minut\nPoljoprivrednici traže razgovor sa Vučićem\nPoljoprivrednici koji već osam dana protestuju i traže povlačenje iz skupštinske procedure Predloga izmena Zakona o poljoprivrednom zemljištu, danas su zatražili da razgovaraju sa premijerom Srbije Aleksandrom Vučićem i objasne mu zbog čega su za njih neprihvatljiva predložena rešenja.\nPoljoprivrednici koji osam dana protestuju i traže povlačenje iz skupštinske procedure Predloga izmena Zakona o poljoprivrednom zemljištu, danas su zatražili da razgovaraju sa premijerom Srbije Aleksandrom Vučićem i objasne mu zbog čega su za njih neprihvatljiva predložena rešenja.\nPremijer nema prave informacije?\n"Očigledno je da premijer nema prave informacije o tome u kakav bi položaj došli mali poljoprivredni proizvođači ukoliko bi bila usvojena predložena rešenja", rekao je na konferenciji za novinare u Beogradu predsednik Asocijacije poljoprivrednika Srbije Miroslav Kiš. Dodao je da su poljoprivrednici ogorčeni i uvređeni što je premijer Srbije juče za RTS rekao da poljoprivredni proizvođači sprečavaju dolazak velikih investitora, poput nemačkog Tenisa, a da istovremeno zakup poljoprivrednog zemljišta plaćaju manje nego što dobijaju subvencija od države za to zemljište.\n"Nije tačno da dobijamo subvencije i premije za korišćenje državnog zemljišta, koje zakupljujemo po ceni od 511 evra po hektaru. Ako bi 30 odsto zemljišta u vlasništvu države bilo dato u zakup na 30 godina velikim investitorima, hiljade porodica bi ostalo bez prihoda za život jer bi investitori uzeli plodno zemljište koje se već daje u zakup malim poljoprivrednicima", rekao je Dragan Kleut, poljoprivrednik iz Zrenjanina.\nPremijer i predsednik Srbije pozvani da obiđu poljoprivrednike\nPremijer i predsednik Srbije, po njegovim rečima, treba da obiđu poljoprivrednike koji protestuju od 24. novembra, a policija im ne dozvoljava da traktorima dođu u Beograd i u Skupštini Srbije predaju zahtev za povlačenje iz procedure Predloga izmena zakona o poljoprivrednom zemljištu jer omogućava da najbolje zemljište zakupe "stranci i tajkuni".\nPredlog tog zakona se, kako su istakli predstavnici više udruženja poljoprivrednika, ne može popraviti amandmanima, pa je najbolje da se pripremi novi zakon. Zatraženo je i da se u postupku restitucije bivšim vlasnicima što pre vrati oduzeto zemljište, kako bi mogli da ga koriste.\nPoljoprivrednici su ukazali da su netačni podaci Ministarstva poljoprivrede da se ne koristi 400.000 hektara državnog zemljišta. "Ne postoji ni jedan metar obradivog državnog zemljišta koji nije dat u zakup. Ni za lokalne poljoprivrednike nema dovoljno državnog zemljišta, a šta će im ostati ako bude davano velikim investitorima po povoljnim uslovima u slučaju da ponude biznis plan za koji neće davati garancije da će ga i ispuniti", rekao je Kleut.\nPredstavnici poljoprivrednih udruženja su potvrdili da će nastaviti proteste sve do povlačenja Predloga izmena Zakona o poljoprivednom zemljištu iz skupštinske procedure i istakli da je svakog dana sve više učesnika u protestu. Danas je zahtev za izmene predloženog zakona Skupštini Srbije predala i Nezavisna asocijacija poljoprivrednika Srbije (NAPS). U organizaciji Lige socijaldemokrata Vojvodine, 26. novembra je zahtev za povlačenje izmena zakona iz skupštinske procedure uručio jedan deo poljoprivrednika koji se protive predlogu da se 30 odsto državnog zemljišta izda u zakup na 30 godina isključivo pravnim licima.\nPoljoprivrednici Protesti Aleksandar Vučić Miroslav Kiš Zakon o zemljištu Obradivo zemljište Traktori Beograd NAPS\nKada ce biti isplacene subvencije sto kasne?


Tiganj spreman za zapršku! - Meridianbet Vesti\nLiga Evrope Author:\tBudimir Svilar - 07/12/2016\nU četvrtak uveče se na Tiganju u Roterdamu igra utakmica posle koje će se znati rasplet u grupi A, odnosno koja će od ekipa nastaviti takmičenje i u nokaut fazi.\nPosle pet kola Fejenord ima sedam bodova i zauzima treće mesto, dok njegov protivnik Fenerbahče, sa tri boda više okupira vodeću poziciju.\nZadatak za domaće nije nimalo lak, ali se bezuslovno može završiti uspehom ako Fejenord savlada goste iz Istanbula sa najmanje dva gola razlike. U tom slučaju neće biti od značaja šta Mančester Junajted učini u okršaju sa ukrajinskom Zorijom. U slučaju da Holanđani pobede sa jednim golom razlike, za prolazak dalje im je potrebno da Crveni đavoli izgube u Lugansku.\nTrener Fejenorda Đovani van Bronkhorst je nedavno produžio ugovor sa trenutno vodećim timom u prvenstvu Holandije, a ekipa je za vikend slavila u gradskom derbiju pobedivši Spartu sa čak 6:1!\nIpak, Fejenord nije u takvoj formi kao što je bio na početku sezone: u prethodnih deset takmičarskih utakmica pobedio je 4 puta, a izgubio dva meča. Ono na šta Van Bronkhorst i njegovi fudbaleri računaju je visok nivo igre u mečevima koje Fejenord igra na Tiganju, gde nije izgubio nijednom u 12 poslednji utakmica u svim takmičenjima!\nNa drugoj strani, Fenerbahče se nalazi usred pobedničke serije koja traje već sedam utakmica. Na klupi sedi Dik Advokat, koji je prošle godine neko vreme imao zaduženje da savetuje mlađeg kolegu Van Bronkhorsta, što znači da su mu mogućnosti Fejenorda itekako poznate.\nIpak, Crno-žuti nisu u prethodnom kolu turskog šampionata uspeli da trijmfuju u velikom derbiju sa Bešiktašem, pošto se taj susret završio bez golova.\nFenerbahčeu je dovoljan i jedan bod da ostane u Evropi, a u zavisnosti od rezultata u Lugansku, sebi bi mogao da dopusti i poraz.\nU domaćem timu neće biti Svena van Beka i Keneta Vimera, ali je dobra vest da se u sastav vratio Terens Kongolo.\nJedini fudbaler koji će nedostajati Diku Advokatu je Mert Zejbek.\nU tri prethodna susreta ovih timova, Fenerbahče je pobedio sammo u poslednjem, dok su dva ranija okršaja (2002) završena pobedama Fejenorda.\nPredlog za tip – bar jedno poluvreme pobeđuje domaćin.\nTags:Dik Advokat, Đovani van Bronkhorst, Fejenord, Fenerbahče, Liga Evrope, Mančester Junajted, Tiganj


Čarls Barkli - "Najluđi" koš u karijeri - Sportska sećanja\nČarls Barkli – „Najluđi“ koš u karijeri\nHome » Featured » Čarls Barkli – „Najluđi“ koš u karijeri\nPosle 3 uzastopna poraza, Finiks Sansi su 22. aprila 1993. godine gostavili u Portlandu, u meču koji je bio važan za oba tima, da bi izborili što bolji plasman pred plej-of. Gledao se vrlo neizvestan susret, u kome su se ekipe smenjivale u vođstvu, da bi košem na 0,5 sekundi do kraja Klif Robinson doneo poen prednosti i činilo se tada pobedu Blejzersima. Ipak, ostalo je dovoljno vremena da Sansi probaj da dođu do pobede, koja im je bila preko potrebna u borbi za prednost domaćeg terena u plej-ofu.\nTrener Sansa Pol Vestfal nacrtao je akciju iz bočnog auta sa centra terena, a loptu u igru je vraćao Oliver Miler. Iako je akcija bila predviđena tako da lopta dođe u ruke tadašnje glavne vedete Finiksa Čarlsa Barklija, to su očekivali i Blejzersi, pa su dobro „zatvorili“ Barklija. Oliver Miler, tada odlučuje da promeni akciju i šalje „aley-oop“ dodavanje ka Sedriku Sebalosu, ali to radi na veoma loš način. Uspeva samo da pogodi tablu, a lopta se od table odbija na oko pet metara od koša domaćih. Očajan pas Milera, skoro na parketu hvata Barkli, koji potom na neverovatan način uspeva da uputi šut na koš za manje od pola sekundi, a lopta se od table odbija u koš za senzacionalnu pobedu Finiksa. Usledila je čuvena proslava „Ser Čarlsa“ i legendarni „trk“ dvoranom u Portlandu.\nBunili su se igrači Portlanda, smatrali su da je vreme isteklo pre nego što je Barkli uputio šut, ali sudije su ostale dosledne svojoj odluci da je Miler prilikom izvođenja auta pogodio samo tablu i da lopta pre nego što je došla u Čarlsove ruke, nije dotaknuta od strane niti jednog igrača. I čini se da su bili u pravu…\nSansi su posle ovog trijumfa uspeli da osvoje prvo mesto u celokupnoj ligi, uspeli su i da dođu do velikog finala, ali ih je Džon Pekson trojkom sprečio da dođu do šampionskog prstena. Čarls Barkli je te sezone igrao sjajno, postigao mnogo važnih koševa, najvažniji u San Antoniju u poslednjoj sekundi šestog meča polufinala Zapada, kojim je odveo svoj tim u finale Zapadne konferencije, ali niti jedan nije bio toliko „lud“ i nije se slavio, kao onaj iz Portlanda.\nKako je izgledao „najluđi“ koš karijere Čarlsa Barklija, koji je Sansima doneo trijumf u Oregonu, možete se podsetiti na snimku koji je pred vama.


Sveće za srebreničke žrtve - Kazaljka\nNaslovna/Društvo/Sveće za srebreničke žrtve\nSveće za srebreničke žrtve\nkazaljka Send an email 11.07.2021.\nNevladina organizacija Inicijativa mladih za ljudska prava večeras će Pionirskom parku, pored zgrade u kojoj sedište predsednika Srbije, upaliti sveće u znak sećanja na srebreničke žrtve.\n“Na taj način, aktivistkinje i aktivisti za ljudska prava nastavljaju borbu za drugačiju Srbiju, koja će se suočiti sa zločinima počinjenima u njeno ime, i koja će umeti da pokaže pijetet prema žrtvama i presudno doprinese pravdi za žrtve”, ističe se u saopštenju.\nInicijativa podseća da su prethodnih godina “mirovni aktivisti zahtevali da se 11. jul proglasi Danom sećanja na žrtve genocida u Srebrenici, da se u Beogradu podigne spomenik žrtvama i predlagali niz drugih poteza kojima bi Srbija izrazila poštovanje za žrtve i osudu za zločince”.\n“Kao alternativu zvaničnom narativu negiranja i nepoštovanja prema žrtvama Srebrenice, u Beogradu će uskoro biti instaliran virtuelni spomenik žrtvama srebreničkog genocida. Idejno rešenje virtuelnog spomenika, Život je ono što sanjaju mrtvi, autorke Mie David, pobedničko je rešenje artivističkog konkursa ‘Nikome se ne ponovilo’, izabrao je žiri koji su činili umetnici Nikola Ljuca, Vladimir Miladinović i Bojan Hadžihalilović”, navodi se u saopptenju Inicijative.\nKonkurs su organizovali Inicijativa mladih za ljudska prava, forumZFD i Nezavisno društvo novinara Vojvodine, a podržalo Savezno ministarstvo spoljnih poslova Nemačke.\n“Virtuelni spomenik u čast žrtava genocida neće biti moguće uništiti, sabotirati, poniziti – što je učestala praksa desničarskih i neonacističkih organizacija prema svim komemorativnim događajima, uključujući i otvaranje izložbe ‘Duša Srebrenice’, kao i sinoćno stajanje Žena u crnom na Trgu Republike”, naglašava u saopštenju Inicijativa mladih za ljudska prava.\nTa organizacija konstatuje kako u Srbiji “nažalost, komemoraciju genocida u Srebrenici, izraz poštovanja i pamćenja žrtava genocida, kao i pozivi na odgovornost zločinaca i apelovanja za pravdu za žrtve” organizuju samo od mirovnih aktivisti.\n“Živimo u atmosferi u kojoj vlasti u Srbiji potpuno otvoreno i direktno negiraju genocid u Srebrenici i presude međunarodnih sudova, bez uvijanja koje je bilo karakteristično u prethodnim decenijama. I 26. godišnjicu genocida u Srebrenici zvanični Beograd i Srbija neće dostojanstveno obeležiti, već zloupotrebiti u cilju učvršćivanja nacionalističke ideologije ‘srpskog sveta0’. Ideologija ‘srpskog sveta’ nije ništa drugo nego preimenovani projekat ‘velike Srbije’ – politike koja je inspirisala i podržavala genocid u Srebrenici i brojne ratne zločine na prostoru Hrvatske, Bosne i Hercegovine i Kosova”, ocenila je u saopštenju Inicijativa mladih za ljudska prava.\nKavazović: pamtimo svaku žrtvu i svakog zločinca\nJa, Danijela Padejski\nMinistarstvo apeluje na medije\n12.000 eura plata u Evropskom parlamentu


Vizija razvoja Subotice - Суботица - Szabadka - Subotica\n:: Kabinet gradonačelnika\nbroj glasova 5140\nVizija razvoja Subotice\nSAŠA VUČINIĆ, GRADONAČELNIK SUBOTICE\nPo stupanju na dužnost Gradonačelnika osnovna namera mi je bila da zajedno sa svojim sugrađanima povedem naš grad putem ubrzanog razvoja, koji će omogućiti nova radna mesta i bolji život za sve koji žele da pristojno žive od svog rada.\nNaš osnovni zadatak u predstojećem periodu jeste da Suboticu učinimo jednim od najlepših i najuređenijih gradova, ne samo u našoj zemlji nego i u pograničnom regionu, sa mogućnostima da njeni žitelji lakše dolaze do posla i zarade i ostvare svoj lični ekonomski prosperitet. Kako bi se ovaj opšti cilj realizovao, naša strategija mora biti u funkciji privlačenja investicija koje bi omogućile ubrzan privredni razvoj Grada.\nNa tragu ovog koncepta sve svoje snage posvetiću realizaciji sledećih prioriteta od kapitalnog značaja:\nrealizacija "ipsilon kraka", završetak bazena, prečistača, pozorišta, realizacija Master plana za Palić i industrijskog parka, razvoj infrastrukture, gasifikacija celokupne teritorije grada, širenje vodovodne i kanalizacione mreže, modernizacija javnog sistema saobraćaja uz novi sistem povlastica, modernizacija parkinga, rešavanje pitanja odlaganja smeća, obnova školskih i predškolskih objekata i zgrada u zaštićenom jezgru grada, razvoj socijalne zaštite i briga o najmlađim i najstarijim slojevima građana Subotice.\nInfrastrukturna opremljenost je preduslov za aktivnu politiku privlačenja novih investicija u grad. Nove investicije predstavljaju zamajac pokretanja građevinarstva, a potom i drugih privrednih aktivnosti. Usled oskudice građevinskog zemljišta biće neophodno obezbeđenje novih pogodnih površina i opremanje novog građevinskog zemljišta.\nPoljoprivredna proizvodnja i prerada, kao delatnost kojom se bavi i od koje živi veliki broj naših sugrađana, jedan je od najznačajnijih segmenata razvojnih potencijala našeg područja. Lokalna samouprava će u okviru svojih nadležnosti posvetiti posebnu pažnju unapređenju položaja individualnih poljoprivrednih proizvođača.\nRazvoj turizma je takođe značajan, do sada nedovoljno iskorišćen razvojni kapacitet grada, kojim će se lokalna samouprava u svom domenu baviti, ali i aktivno sarađivati sa pokrajinskim i državnim institucijama na realizaciji Master plana Palić.\nEkonomski prosperitet grada će omogućiti i veća izdvajanja za institucije društvene nadgradnje, bolji položaj zaposlenih u njima, a pre svega veća izdvajanja za naše najmlađe, omladinu, sportiste, ali i za najstarije i druge socijalno ugrožene kategorije stanovništva.\nProgram prekogranične i međunarodne saradnje će biti podređen težnji da Subotica preraste u respektabilnu Evro-destinaciju po ugledu na Segedin, Pečuj, Osijek, Arad i druge uspešne gradove u okruženju.\nNegujući multikulturalizam, međusobno poverenje i toleranciju kao vrednosti našeg grada, ubrzani ekonomski rast će na najbolji način doprineti istovremenom razvoju naše lokalne zajednice sa različitim etničkim, kulturnim, religioznim i drugim karakteristikama i potrebama.\nOdlučno će se raditi na efikasnom i odgovornom odnosu u lokalnoj administraciji, javnim preduzećima i drugim lokalnim ustanovama i institucijama, kako bi se stvarao ambijent legalnosti i legitimnosti obavljanja javnih poslova i na taj način gradilo poverenje građana u lokalnu vlast. Institucije buduće lokalne samouprave će biti decentralizovane i reformisane na najracionalniji način u skladu sa evropskim standardima, kako bi na najefikasniji način obavljale poslove javnog servisa građana. Realizaciji ovih ciljeva će se prići na odgovoran način, tako da rešenja budu racionalna, efektivna i da odgovore potrebama i očekivanjima građana, a ne partijskih ili etničkih elita.\nBuduća lokalna administracija će ustanoviti institucije stalnog dijaloga, kao partnerstva lokalne vlasti, vlasnika kapitala, sindikata, drugih aktera civilnog sektora i građana na razvojnim temama od interesa za grad.\nPostepeno ćemo racionalizovati i rekonstruisati institucije društvene nadgradnje i artikulisati duhovne vertikale grada podstičući stvaralaštvo, negujući vrednosti, dostignuća i renome uz uvažavanje specifičnih potreba građana u manjinskom položaju.\nIstrajnost u očuvanju naših posebnosti i insistiranje na našoj političkoj tradiciji učinila je model subotičkih političkih vrednosti prihvatljivim za čitavu državu.\nUspostavljanje jednakog odnosa lokalne samouprave prema svim nacionalnim zajednicama ostaje prioritet i osnova dobre političke atmosfere u gradu. Važni linkovi eDokumenta Službeni list 2013 br. 4


Vesti online / Sport / Fudbal / Astronomska ponuda za Sančeza\nU najbojim godinama: Aleksis Sančez (Arsenal)\nČileanski fudbaler Aleksis Sančez i ove sezone je jedan od najboljih fudbalera Arsenala u koji je stigao iz Barselone . S "tobdžijama" ima ugovor do juna 2018. godine, a sedmično zarađuje 130.000 funti.\nIpak, na adresu londonskog kluba stigla je "nenormalna" ponuda za čileanskog igrača iz Kine. Engleski mediji preneli su da Kinezi žele da ostvare još jedan neverovatan transfer, jer u svojoj ligi žele i Sančeza!\nZvezda Arsenala je u najboljim godinama, ali se navijači pitaju da li će imati snage da odbije silni novac iz Kine. Navodno, jedan od kineskih klubova spreman je da ponudi Alksisu sedmičnu platu od 250.000 funti, pa je jasno da Arsenal ne može ni približno toliko da mu plati. Navijači Arsenala se nadaju da Aleksis još uvek želi da igra na vrhunskom nivou, ali kada je ovakva suma novca u pitanju ne treba da nas iznenaditi ako Čileanac odlučio da napusti Evropu.


Uskoro nam za putovanje neće trebati pasoš | Skandalozno\nUskoro nam za putovanje neće trebati pasoš, već samo smartfon\nPutnici koji putuju iz Montreala do Amsterdama moći će da upravljaju svojim šifrovanim podacima o identitetu, tako što će pristati da podele podatke sa graničnom kontrolom i avio-kompanijama, što im ujedno omogućava i da kontrolišu svoje podatke koristeći samo otisak prsta i slično.\nTako, na bezbednosnim kontrolnim punktovima i kapijama u avionima obavljala bi se kontrola “bez potrebe za fizičkim pasošem“, navodi se u saopštenju Svetskog ekonomskog foruma, koji predvodi inicijativu.\n– Do 2030. godine očekuje se da će međunarodni avio-prevoz porasti na 1,8 milijardi putnika, što je 50 odsto više u odnosu na 2016. godinu. Uz postojeće sisteme, aerodromi ne mogu to sve da isprate – rekao je šef Svetskog ekonomskog foruma Kristof Volf.\nBudite prvi sa komentarom na članku "Uskoro nam za putovanje neće trebati pasoš, već samo smartfon"


Vučić imenovao Stefanovića za šefa Biroa za koordinaciju službi bezbednosti | Insajder\nPrema Zakonu o osnovama uređenja službi bezbednosti, sekretara Saveta za nacionalnu bezbednost imenuje predsednik države.\nNeposredno nakon preuzimanja dužnosti predsednika Vlade Srbije, u junu 2014. Aleksandar Vučić je najavio da će podneti ostavku na mesto koordinatora službi bezbednosti, jer, po Zakonu o osnovama uređenja službi bezbednosti, predsednik Vlade Srbije mora da bude član tog tela. To znači da je od formiranja vlade na čijem je bio čelu, Vučić zapravo obavljao istovremeno dve funkcije u Savetu za nacionalnu bezbednost – kao član i kao sekretar.\nDa bi Aleksandar Vučić postao sekretar Saveta za nacionalnu bezbednost, polovinom 2012. izmenjen je član 7. Zakona , koji je predviđao da šef kabineta predsednika Republike po automatizmu postaje sekretar Saveta.\nTako je izmenama predviđeno je da funkciju sekretara Saveta za nacionalnu bezbednost obavlja osoba koju imenuje predsednik Republike.


Deo poljskih navijača deportovan posle nereda u Sarajevu\nNavijači poljskog fudbalskog kluba Leh, koji su u ponedeljak uveče učestvovali u neredima na Baš-čaršijji i naselju Vogošće, deportovani su iz BiH, javili su federalni mediji.\nS druge strane, nova grupa poljskih navijača je već prešla granicu i uputila se ka Sarajevu gde se u utorak u 21 sat igra meč FK Sarajeva i Leha.\nU saopštenju generalnog direktora FK Sarajevo Dina Selimovića se navodi da je domaćin u saradnji sa predstavnicima MUP-a Kantona Sarajevo i partnerskom agencijom "Securitas BiH" preduzeo sve radnje i aktivnosti u vezi sa uspešnim organizovanjem utakmice.\nOn je izrazio uverenje da će utakmica proteći u najboljem redu s obzirom na to da su, kako je rekao, domaćini aktivno sarađivali proteklih sedmica sa predstavnicima gostujućeg tima KKS Leh iz Poznana.\nS druge strane na oficijelnoj stranici poljskog kluba objavljeno je saopštenje u kome se kaže da su navijači Leha napadnuti prošle noći u Vogošću. “Kako bi se osigurala bezbednost navijača koji su već u Sarajevu ili tek dolaze poručujeo im da ne nasedaju na provokacije lokalnih navijačkih grupa”, navodi se u saopštenju.\nU tučama je povređeno najmanje 18 osoba, od toga devet policajaca, a Poljsko Ministarstvo spoljnih poslova saopštilo je da je jedan Poljak uboden nožem i da je van životne opasnosti. Sve se dogodilo 50 minuta posle ponoći, kada je policija razdvojila dve glavne grupe, ali su incidenti nastavljeni na drugim lokacijama.


Sjemenski materijal za 325 porodica | Palelive.com\nPočetna Regija Sokolac Sjemenski materijal za 325 porodica\nSOKOLAC – Predstavnici opštine Sokolac danas su za 325 poljoprivrednika podijelili sjemenski materijal krompira i luka, ukupne vrijednosti oko 20.000 KM, rekao je načelnik opštine Sokolac Milovan Bjelica.\nOn je naglasio da je ovom podjelom obuhvaćeno i desetak poljoprivrednika koji će ovog proljeća zasijati velike površine na području opštine Sokolac.\nBjelica je podsjetio da je, sa današnjom podjelom sjemenskog materijala, do sada poljoprivrednicima na Sokocu uručeno ukupno više od 400 paketa sadnog materijala, u organizaciji lokalne uprave i grada Istočno Sarajevo.\n„Naš je cilj da ukupno 500 porodica na području ove opštine dobije sjemenski i sadni materijal i nadam se da ćemo to ispuniti kako bi se proizvelo što više hrane i osigurale osnovne potrebe stanovništva“, rekao je Bjelica novinarima.\nOn je naglasio da opština Sokolac u narednih sedam dana očekuje još jednu podršku u obezbjeđenju sjemenskih paketa, od UNDP-a, čime bi bili dopunjeni danas podijeljeni sjemenski paketi, bar za višečlane porodice.\nPrema njegovim riječima, već nakon 1. maja na području Sokoca počeće postavljanje oko 50 plastenika na individualnim imanjima.\nBjelica je naglasio da je opština Sokolac aplicirala za veći broj plastenika kod UNDP-a, te da i od ove razvojne agencije u narednom periodu očekuje razumijevanje i podršku.\n„Mi smo stalno u kontaktu sa stanovništvom i osluškujemo njihove potrebe, kako bi djelovali na više polja, posebno u situaciji koju je izazvala epidemija virusa korona, zbog koje ljudi često nisu u situaciji da sami obezbijede svoje potrebe“, rekao je Bjelica.\nNačelnik opštine Sokolac je naglasio da je sjemenski krompir, koji je danas podijeljen poljoprivrednicima, obezbijeđen od poznatih proizvođača krompira sa boričkog platoa, preduzeća „Agromont“ i „Agros“ sa područja opštine Rogatica.\nPrethodni članakAžurirani Uslovi korišćenja portala Palelive.com\nNaredni članakIzgradnja objekta Policijske uprave, tržnog centra i hotela


Goran 08/08/2021, 09:44\nSrbija potopila Grčku u finalu vaterpolo turnira\nU važnom trenutku, na otvaranju treće četvrtine, odgovornost je u napadu preuzeo vaterpolista koji će narednih godina biti vođa ovog tima. Dušan Mandić je ponovo udaljio Delfine na dva gola prednosti, ali je brzo stigao odgovor Grka. Malobrojni gledaoci, članovi olimpijskih timova, počeli su glasno da navijaju. Čulo se sa tribina Srbija, Srbija… Uzvratili su brzo i grčki navijači. Potpuni rezultatski egal je prekinuo Andrija Prlainović, drugim golom za novo vođstvo – 10:9 je bilo na kraju treće četvrtine. Slavlje vaterpolista Srbije (©Reuters)\nPrevious article Oglasio se i Smailagić posle dolaska u Partizan\nNext article Tamo gde nisu dobili Grant, Kiza, Savo… Lazar Pavlović vodi Partizan kroz tesnac Novog Pazara (21h; Mogući sastavi)


Josip Skoblar | SPORTSKA KUPUSARA\nNaslovna Posts Tagged "Josip Skoblar"\nJedna slika, jedna priča, jedan video (16)\nOd trenutka kada je izašla na međunarodnu scenu 1920. godine, pa zaključno sa 1991. godinom, fudbalska reprezentacija Jugoslavije odigrala je sa SR Nemačkom 24 utakmice, 8 službenih i 16 prijateljskih, ostvarivši bilans od sedam pobeda, tri remija i 14 poraza, uz gol-razliku 29:44.\nFrancuska je oduvek bila prijatno mesto za fudbalere sa područja bivše Jugoslavije. Decenijama su naši igrači voleli tamo da igraju. I ta simpatija je bila obostrana, jer su Francuzi izuzetno cenili majstore ove igre koji su dolazili sa Balkana.\nFinalnom utakmicom, odigranom osmog maja 1991. godine, zaključen je poslednji Kup Jugoslavije u punom sastavu, odnosno uz učešće klubova iz svih šest republika bivše države.